Pohtiva - Ekologinen Puolue Vihreiden Puolueohjelma\nEkologinen Puolue Vihreiden Puolueohjelma\nOtsikko: Ekologinen Puolue Vihreiden Puolueohjelma\nEkologinen Puolue Vihreät rp\nPuolueohjelma hyväksytty Turussa 17.2.1991\nEkologisen Puolueen edustajat ovat luottamustehtävissä päätöksiä tehdessään velvoitettuja noudattamaan tätä ohjelmaa.\nMaapallon elävä kerros, biosfääri - ainoa tunnettu elämä maailmankaikkeudessa - on tuhoutumassa.\nBiosfäärin olemassaolo perustuu auringon energiaan, jonka arvioidaan ehtyvän 10 miljardin vuoden kuluttua. Kuitenkin yksi eläinlaji, ihminen, uhkaa tuhota biosfäärin jo lähitulevaisuudessa. Jo 200 - 300 vuoden ajan on yhä enenevä määrä eliölajeja kuollut sukupuuttoon. Arvion mukaan on ihminen vuoteen 2000 mennessä tuhonnut puolimiljoonaa eliölajia. Ihmisen elämä lajina päättyy useiden arvioiden mukaan ensi vuosituhannella, pessimistisimpien mukaan jo muutaman sadan vuoden kuluttua.\nEkologisen Puolueen tärkein päämäärä on pysäyttää tällainen muutos. Ihmisen elämänlaatukysymykset ovat - suhteessa tähän - toisarvoisia. Ihmisen osalta on pääkysymys lajin säilymisestä.\nIhminen ei voi olla luonnon herra, eikä hänellä ole mitään oikeutta ottaa yhteisestä luonnon kakusta muuta kuin oma vaatimaton osuutensa. Keskipisteenä ei ole ihminen eivätkä hänen haaveensa; lähtökohtana on vihreän luonnon tuottokyky, luonnon kantokyky. Jaettavana on vain vuosittain uudistuva varallisuus, ja jakajia on paljon, ihminen vain yksi niistä. Ihminen ei voi luonnolta vaatia mitään, vain pyytää. Luonnon kanssa ei voida neuvotella, vaan se sanelee meille ehdot. Ihmisen on sopeutettava toimintansa luonnon ehtoihin. "Me olemme osa tätä maata ja se on osa meitä. Maa ei kuulu ihmiselle vaan ihminen maalle, tämän me tiedämme. Jos ihminen sylkee maata, hän sylkee itseään" (intiaanipäällikkö Seattle, 1854).\nEkologinen liike on kuitenkin ihmisten liike, ja sen erityishuoli on ihmisestä. Olisi mieletöntä pelastaa ihminen sukupuutolta, mutta muuttaa elämänlaatu arvottomaksi. Sellaiseksi se tulee muodostumaan mikäli nykyinen suuntaus jatkuu. Mitä enemmän ihmisellä on aineellista runsautta, sitä enemmän hän tuhoaa itseään saastuttamalla ympäristöään. Tulevat sukupolvet joutuvat kestämättömään tilanteeseen, jossa tunnevammaisuus, kovuus ja väkivalta lisääntyvät. Meillä ei ole oikeutta sellaiseen "hyvinvointiin", mikä merkitsee lastemme ja tulevien sukupolvien elämän tuhoamista. Ihminen on tehnyt itsestään eläintarhan asukkaan, jonka vankeus on paitsi fyysistä myös henkistä. Haluamme viihtyisän ympäristön, jonka ylläpitäviä voimia ovat rakkaus ja rauha.\nMonet katsovat, että säästävää tekniikkaa ja kierrätystä soveltaen voitaisiin säilyttää merkittäviä osia tuotantokoneistosta ilman, että kulutettaisiin uusiutumatonta energiaa tai muita uusiutumattomia luonnonvaroja. Kokemukset raaka-aineiden kierrätyksestä ja jätteiden talteenotosta ovat kuitenkin perin huonot. Eloonjäämisen esteinä eivät ensi sijassa ole tekniikan virheet, huonot menetelmät tai tuhlaavat ratkaisut. Tuhon syynä, kaiken toimintamme perusvirhe, on jatkuva talouskasvu eli tuotannon ja kulutuksen lisääntyminen. Eloonjääminen edellyttää ihmisen kaiken toiminnan sopeuttamista luonnon kiertokulkuihin. Elämisen laatu paranee, jos tämä tavoite saavutetaan, mutta se vaatii aineellisen elintason alentamista.\nVaikka eloonjäämisen ongelma onkin mitä suurimmassa määrin globaalinen, on Suomen vauraana maana toimittava edelläkävijänä. Historia opettaa, että aatteelliset virtaukset tapahtuvat länsimaisen kulttuurin alueella varsin samanaikaisesti. Tällöin yhdenkin maan hyvä esimerkki voi vaikuttaa käytännössä katalysaattorin tavoin niin, että luonto ehkä vielä voidaan pelastaa. Voidaan siksi olettaa, että myös ekologinen ajattelu pääsee vallalle kaikissa teollisuusmaissa likimain saman aikataulun mukaan. Ekologisen tasapainon saavuttaminen ei ole vaihtoehto vaan välttämättömyys.\nEkologinen ideologia poikkeaa täysin totunnaisesta tuotannon kasvua, voiton maksimointia ja materiaalista elintasoa arvostavasta ajattelusta. Kaikki vanhat poliittiset liikkeet äärivasemmistosta äärioikeistoon ovat saman kasvuideologian muunnelmia. Kaikki ne pyrkivät jatkamaan tuotannon kasvua ja luonnon alistamista, ikään kuin ihminen olisi maapallolla yksin, ikään kuin ihmisen talous olisi luonnosta irrallinen. Tosiasioita tunnustamatta ne ovat vielä tuhon edessä uskovinaan entisen jatkumiseen. Kaikki nämä poliittiset liikkeet ovat täysin utopistisia siinä missä ekologinen liike on vankasti realistinen. Ekologinen ajattelutapa ei ole yhteismitallinen muiden poliittisten liikkeiden ajattelutapojen kanssa.\nTavoitteiden lähtökohtana on tulevaisuuden ennakointi. Tällöin hahmottuvat esim. seuraavat ongelmat: väestön räjähdysmäinen kasvu, kaupunkien luonnoton kasvaminen, pohjaveden saastuminen ja ehtyminen, luonnonkiertojen rikkoutuminen, metsien häviäminen, aavikoituminen, viljelymaan köyhtyminen ja eroosio, maan ja vesien happamoituminen, kasvihuoneilmiö, otsonikato, ympäristömyrkkyonnettomuudet, merien myrkyttyminen, ympäristön kemikalisoituminen, kehitysmaiden jatkuva riisto, kehitysmaiden talousromahdus ja köyhtyminen, massoittaiset nälkäkuolemat, rikollisuuden ja väkivallan voimakas kasvu, jatkuva (ydin)sodan uhka. Näiden ongelmien ehkäiseminen ja ennalta torjuminen on ekologisen liikkeen maailmanlaajuinen tehtävä. Meidän osuutemme on pyrkiä rakentamaan Suomesta ekologisen yhteiskunnan käytännön esimerkki.\nMuutos on välttämätön. Tämä muutos lähtee niistä, jotka päättävät ansaita vähemmän, jotka säästävät luontoa, huolehtivat elämän rikkaudesta ja terveydestä, suosivat käden töitä ja kotimaisia laatutuotteita, toimivat asuinympäristönsä parantamiseksi ja irtautuvat työelämän ja julkisten palvelujen liiallisesta holhouksesta sekä toiminnallaan edistävät kansainvälisen rauhan asiaa.\nSelittelyjä ja verukkeita on kuultu jo liian paljon. Niille ei enää ole aikaa. Tosiasiat on kohdattava ja ongelmat ratkaistava nyt.\nMe vaadimme perusteellista muutosta ihmisten ja yhteisöjen yhteiskunnalliseen ja taloudelliseen ajatteluun. Sillä vaikka lähtökohtamme onkin ekologinen, otamme voimakkaasti kantaa kaikkiin yhteiskunnallisen elämän kysymyksiin. Juuri yhteiskunnan päämäärien harhautuminen on syynä ympäristömme tuhoutumiseen. Siitä me kärsimme seuraukset.\nTuhoamalla luonnon ihminen tuhoaa omat elinehtonsa ja oman tulevaisuutensa. Tärkein tavoite on elämän säilyttäminen. Yksilönvapaus ei oikeuta luonnon riistoon eikä rikoksiin elämää vastaan.\nEkologinen Puolue pyrkii saamaan aikaan sellaisen kulttuurisesti, sosiaalisesti ja luonnontaloudellisesti kestävän tuotanto- ja talousjärjestelmän, missä ihmiset eivät toiminnallaan tuhoa vaan ylläpitävät luonnon monimuotoisuutta ja rikkautta ja siten myös oman aineellisen ja henkisen hyvinvointinsa edellytyksiä. Tämän tavoitteen toteuttamisessa haluamme olla kansainvälinen edelläkävijä.\nPyrimme säilyttämään ja lujittamaan Suomen itsenäisyyttä, jotta oma kestävä kulttuurimme ja taloutemme voisi syntyä. Siksi edellytämme sellaista kansainvälistä lainsäädäntöä, joka estää suuria valtioita loukkaamasta pienten suvereenisuutta.\nLähes yhtä paha kuin aseellinen sota on hiipivä kulttuurinen ja kaupallinen uhka. Jos kansalta puuttuu riittävä itsetunto, se alistuu vapaaehtoisesti vahvempien komentoon siinä määrin, että menettää oman kulttuurinsa. Tässä kehityksessä Suomi on jo vaarallisen pitkällä. Tilanne tulee erityisen vaikeaksi, jos Suomi liittyy Euroopan Yhteisöön tai Euroopan talousyhteisöön - me alistumme silloin lainsäädännöllisesti vieraan valtaan.\nTärkeämpää kuin nykyisen toiminnan ympäristökuormituksen pienentäminen on muuttaa koko yhteiskunta, erityisesti talouselämä luonnolle ja ihmiselle pitkälläkin tähtäimellä sopivaksi. Seuraavassa esitetään tärkeimpiä niistä toimenpiteistä, joilla kehitys ohjataan oikeaan suuntaan. (Useimpia näistä käsitellään yksityiskohtaisemmin Varsinais-Suomen Vihreiden ohjelmassa; 24.5.1988 Turku, ISBN 951-99956-8-4)\nSuomessa energian kulutus on poikkeuksellisen korkea. Kokonaisenergian kulutus on lisääntynyt 250% v. 1960 määrästä. Täysin mieletön on kauppa- ja teollisuusministeriön suunnitelma energiankulutuksen lisäämisestä vielä 40 % v 2000 mennessä. Energian tuotannon ja kulutuksen kasvulle ei ole hyväksyttäviä perusteita. Sähkön ja muun energian käytön kasvu ei ole luonnonlaki. Öljykriisin aikana v. 1974 opittiin, miten yksinkertaisilla toimenpiteillä voidaan säästää jopa 30 % energiaa. Energian säästämisen merkitystä ei kuitenkaan painoteta Suomessa joko lainkaan tai ei ainakaan tarpeeksi. Teollisuuden ja voimaloiden hukkalämpöön valuu kolmannes koko energiankulutuksesta! Silti Suomen kieroutuneessa energiapolitiikassa keskustelu on jäänyt kiertämään vain viidennen (ja nyt jopa kuudennen) ydinvoimalan ympärille.\nSuomen on oltava käytännöllisesti katsoen energiaomavarainen, vain uusiutuvaa energiaa käyttävä maa v. 2010 mennessä. Ensisijaiset energianlähteet ovat auringon säteily, polttopuu, maalämpö sekä tuuli- ja vesivoima.\nHuomattava osuus tulevaisuuden energiasta tuotetaan puuta polttamalla.\nEnergian kokonaiskulutus pudotetaan v 2010 mennessä yhteen kolmasosaan v. 1987 tasosta. Tämä oli kauppa- ja teollisuusministeriön energiatilastojen mukaan kotimaisten energialähteiden osuus primäärienergian kulutuksesta.\nEnergian säästötoimista tehdään pysyviä.\n- Energiaa säästävän teknologian tutkimusta ja käyttöönottoa tuetaan paljon nykyistä enemmän.\n- Supistetaan sellu- ja muuta puumassateollisuutta sekä muuta paljon energiaa kuluttavaa teollisuutta ja toimintaa.\n- Uudet rakennukset suunnitellaan osittain aurinkoenergialla lämmitettäviksi.\n- Teollisuuden, maatalouden ja muun elinkeinoelämän energian hintaa nostetaan tuntuvasti.\n- Kotitalouksien energian käytöstä veloitetaan jyrkän progressiivisesti.\n- Teiden ja yleisten alueiden valaistusta vähennetään\nUusia ydinvoimaloita tai muitakaan suurvoimaloita ei rakenneta.\nYdinvoimalat suljetaan v. 2000 mennessä, koska mm.\n- ne lisäävät energian käyttöä ja aikaansaavat talouskasvua\n- ne aiheuttavat yhteiskunnan toimintojen haitallista keskittymistä\n- ne johtavat raaka-aineiden tuhlaukseen ja energian käytön lisääntymiseen\n- ne ovat epätaloudellisia\n- loppuun kulutettujen voimaloiden kunnollinen purkaminen ja hoito on ylivoimaisen kallista ja hankalaa\n- niiden turvallisuutta ei ole voitu taata (säteilyvuodot, jäteongelmat, terrorismi, inhimilliset erehdykset). Onnettomuusriskejä ei voida edes arvioida eivätkä korvaukset sisälly kansainvälisiin sopimuksiin.\nYdinvoimaloiden kannattavuutta arvioitaessa on erityisesti otettava kaikki ympäristövaikutukset huomioon. Neuvostoliittolainen tutkijaryhmä arvioi, että yksin Tshernobylin onnettomuus on tullut maksamaan enemmän kuin mitä tähän asti koko maailmassa tuotetun ydinenergian arvo on.\nVastoin yleistä käsitystä ydinvoimaloiden sulkeminen ei lisää hiilidioksidipäästöjä, sillä samaan aikaan edellytetään energian kokonaiskulutuksen vähentymistä.\nYdinjätteitä ei viedä Suomesta muihin maihin. Suomi ei lioin ota vastaan muiden maiden ydinjätteitä.\nYdinenergian tutkimuksen tukeminen (v. 1990 80 milj. mk) lopetetaan täysin ja siihen sijoitetut varat siirretään uusiutuvien energialähteiden käytön tutkimukseen.\nSuomeen ei tuoteta ylimenokautenakaan sähköä eikä maakaasua maista, joiden oma energiantuotanto tai käyttö aiheuttaa ekologisia vaurioita.\nVoimaloita uusittaessa suositaan energiataloudellisia lämmön ja sähkön yhteistuotantoyksiköitä.\nHinta- ja verotuspolitiikalla suositaan ympäristöä vähiten vahingoittavia energiantuottotapoja. Säästöinvestoinneista on tehtävä taloudellisesti palkitsevia.\nRikkiyhdisteet on fossiilisista polttoaineista ennen polttoa ja/tai sen yhteydessä poistettava käytännöllisesti kokonaan viimeistään v. 1995 alkaen.\nRajaton kasvu rajallisessa tilassa ei ole mahdollista. Jatkuvan talouskasvun tie on ennen kaikkea ekologisesti mahdoton. Luonnonvarojen ehtymiseen on varauduttava vapaaehtoisesti ennen kuin joudutaan pakon edessä lopulliseen lamaan. On parempi jarruttaa kuin törmätä seinään. Talouskasvun pysäyttäminen merkitsee rahassa ja tarvikkeissa mitattavan keskimääräisen aineellisen elintason alentamista.\nMinisterien ja muiden poliitikkojen toistuvasti esittämä väite, että ympäristön suojelu vaatii talouskasvua, on suoranaista ja tietoista valehtelua. Talouskasvu ja ympäristön säilyminen ovat meidän yhteiskunnassamme toisensa täysin poissulkevia asioita.\nBruttokansantuote on täysin kelvoton kansantalouden, edistyksen ja hyvinvoinnin mittari. "Taloudessa, jossa ihminen pysyy järkähtämättä tasapainossa ympäristönsä kanssa, bruttokansantuotteen käsite käy merkityksettömäksi."(Kenneth Boulding). Ekologinen liike ei mittaa elämän laatua elintasolla eikä talouskasvulla, vaan ihmisen sopeutuvuudella elinympäristöönsä sekä ihmisen terveydellä ja henkisellä tasapainoisuudella. Kertakäyttöaate ja kulutushysteria eivät ole vain ihmisten pettämistä eivätkä merkitse vain elintason laskua; ne ovat kirjaimellisesti maanpetoksellista toimintaa. Mitä enemmän tuotamme ja kulutamme, sitä enemmän rasitamme ympäristöä - ja ihmistä.\nTavoitteenamme on talousjärjestelmä, joka mahdollistaa jokaisen ihmisen perustarpeet ja tulevien sukupolvien elämän. Keskeinen osuus on luonnon säilyttämisellä ja luonnonvarojen säästäväisellä käytöllä. Näissä ovat sekä markkinatalous että sosialistinen talousjärjestelmä surkeasti epäonnistuneet. Tavoitteenamme olevassa järjestelmässä on yhteiskunnalla oikeus kaikkien yritysten ekologiseen ja sosiaaliseen valvontaan.\n5 RAHATALOUS, TEOLLISUUS JA KAUPPA\nVoiton maksimointi ja jatkuvan kasvun periaate johtavat helposti piittaamattomuuteen sekä ympäristöstä että ihmisistä. Yhteiskuntamme koko talouselämä on pankkien, vakuutuslaitosten ja muiden suurta pääomaa hallitsevien laitosten kontrolloima. Rahaa ja varallisuutta ihannoidaan. Perustuslain mukaan valta Suomessa kuuluu kuitenkin kansalle eikä suurille monikansallisille ja kotimaisille teollisuus- ja muille liikeyrityksille. Yrityksiä on hallittava paikallisesti ja ekologisesti tarkoituksenmukaisella tavalla. Mitä pienempi osa ihmisen taloudesta kulkee rahatalouden kautta, sitä parempi ympäristölle ja ihmiselle itselleen.\nTavara- ja rahakeskeisyydestä sanoudutaan irti. Kulutustavaroiden tuotannossa pyritään paikalliseen omavaraisuuteen ja ihmistyön kunnioittamiseen. Tavaroiden massatuotantoa saa harjoittaa vain rajoitetusti niin, ettei se uhkaa luonnonvaroja eikä elinympäristöä. Yhteiskunnan on voitava hallita teknistä kehitystä ja teollista tuotantoa säilyttääkseen inhimillisesti mielekkään työn, terveen ympäristön ja omaehtoisen elämänmuotonsa. Teollisuuden ja kaiken muunkin toiminnan kustannuksiin lasketaan aina mukaan pitkän aikavälin ympäristövaikutukset.\nSuomen taloudellinen, kulttuurinen ja yhteiskunnallinen sulautuminen kansainvälisiin suurjärjestelmiin on ehdottomasti torjuttava. Maapallon luonnonvaroja tuhlaavaa kansainvälistä suurteollisuutta ei saa tukea. Tekniset sovellutukset sopeutetaan sekä paikallisiin raaka-aineisiin että kulttuuriperintöömme; tavoitteena on ekologinen itsenäisyys. Teknisten uudistusten pääpaino on kohdistettava pehmeään teknologiaan, raaka-aineiden kierrätykseen ja energian säätämiseen. On tuettava verotuksellisesti sellaisia ratkaisuja, jotka kuluttavat vähän energiaa ja uusiutumattomia raaka-aineita eivätkä pilaa ympäristöä. Kokonaisuudessaan teollisuuden verotusta nostetaan; on täysin kohtuutonta että työttömät maksavat Suomessa enemmän veroja kuin suurteollisuus.\nTuotannossa käytetään sellaisia materiaaleja, että jätteet ja käytöstä poistuvat tuotteet voidaan haitatta polttaa, kompostoida tai palauttaa uudelleen käyttöön.\nTavaratuotannon on oltava sosiaalisesti mielekästä ja tarpeellista.\nErityistä huomiota kiinnitetään tuotteiden laatuun, kestävyyteen ja korjattavuuteen niiden verotusperusteita arvioitaessa. Kertakäyttötuotteiden käyttö tehdään kannattamattomaksi raskaalla verotuksella.\nTeollisuuslaitosten haitalliset päästöt (hiilidioksidia lukuun ottamatta) ilmaan, vesistöihin ja maahan on vuoteen 2010 mennessä lopetettava käytännöllisesti katsoen kokonaan. Ne laitokset, jotka eivät tähän pysty, suljetaan ja otetaan yhteiskunnan omaisuudeksi.\nSiirtymävaiheessa verotetaan vuosittain progressiivisesti ympäristöä haittaavan energian tuotantoa ja uusiutumattomien raaka-aineiden tuotantoa ja käyttöä sekä vastaavien tuotteiden valmistusta ja kauppaa. Luontoa rasittavien ylellisyystavaroiden ja -palvelujen veroporrastus on suuri.\nOtetaan käyttöön erityinen ekopisteytysjärjestelmä, jossa tuotteeseen tai toimintaan kohdistuva verotus tehdään riippuvaksi luon-nolle ja ympäristölle koituvasta vahingosta.\nSekä yhteiskunnan että valtion omistamat suuryritykset on ympäristöpolitiikan osalta saatava yhteiskunnan tiukkaan valvontaan.\nTyön verottamisesta siirrytään enenevässä määrin energian ja raaka-aineiden sekä uusiutumattomien luonnonvarojen käytön verottamiseen.\nTyövoimavaltaiselle pienyritystoiminnalle (pienteollisuus, itsenäiset ammatinharjoittajat, käsityöpajat, perheyritykset, työyhteisöt, pienkaupat, perheviljelmät) on luotava hyvät edellytykset.\nKoneiden ja laitteiden korjattavuuden, yhteensopivuuden ja kestävyyden vaatimusten mukaisesti edistetään standardeja. Tuotekehittelylle ja ammattitaidolle pannaan suuri paino. Tuotannossa ei suunnitella pelkästään tuotteita, vaan materiaalikiertoja.\nValmistuksessa käytetään erityispoikkeuksia lukuun ottamatta kotimaisia raaka-aineita; ulkomaisten käyttöä verotetaan enemmän kuin kotimaisten. Öljypohjaisen muovin valmistus ja käyttö (erityistapauksia lukuun ottamatta) lopetetaan.\nSellaisten tavaroiden tuotannolle ja kaupalle, jotka eivät kelpaa raaka-aineeksi uusiokäyttöön tai joita ei voida luonnonmukaisesti hajottaa, asetetaan korkeat haittaverot.\nMyymälöiden saamiseksi lähelle kuluttajia lopetetaan automarketit ja niiden kaltaiset suurtavaratalot verotuksellisin ja kaavallisin keinoin.\nMainoskulujen verovähennysoikeus poistetaan. Ympäristöä pilaavien ja terveydelle haitallisten tuotteiden kuten autojen julkinen mainostaminen kielletään kokonaan. Samoin kielletään kaikki sellainen mainonta, mikä rumentaa tienvarsia, katukuvaa tai muuta ympäristöä.\nVähennetään lainsäädännöllisesti ja muilla sopivilla keinoilla rahan merkitystä yleisenä arvojen mittana. Esim. lainvastaisten tekojen rangaistusasteikkoa ei ilmoiteta sakkorahoina vaan työpäivinä, jotka niistä ovat rangaistuksena.\nIhmisen aikaansaama metsien laajamittainen tuhoutuminen on Suomessa ekokatastrofin pahin osa. Siihen ovat syynä ilman saasteet ja maaperän happamoituminen, mutta myös kovan metsänhoidon menetelmät kuten avohakkuut, auraukset ja vaotukset, sopimattomat siirtoistutukset, geneettistä monimuotoisuutta vähentävä taimituotanto, lannoitus ja raskaat puunkorjuumenetelmät. Esim. auraus nostaa rikastumiskerroksen haitalliset metallit (alumiini, rauta, mangaani) pintaan. Tällaisen maan taimettumiskunto huononee nopeasti.\nHuolestuttavinta on metsämaan biologian tuhoutuminen, mikä johtuu sekä happosateista että lannoituksesta, mutta myös mainituista metsämaan käsittelytavoista. Tilanteen palauttaminen ennalleen kestää kymmeniä, ehkä satojakin vuosia. Tehometsätalous aiheuttaa myös koko metsäluonnon muuttumisen. Kasvilajisto ja sienistö köyhtyvät, hyönteistö ja linnusto yksipuolistuvat.\nTehometsätalouden tukena on ollut taloudellinen, hallinnollinen ja poliittinen vallankäyttö, joka vieläkin koettaa estää kriittisen tiedon syntymistä ja julkistamista. Koko maasta on tehty tehometsätalouden massiivinen koekenttä.\nTehometsätalouteen liittyvä taimien tarhatuotanto on pahoin epäonnistunut. Mm. taimien sienijuuret eivät vastaa luonnonmetsien tilannetta. Kaikkein tuhoisinta on metsäpuiden kloonaus, mikä pienentää perinnöllisen vaihtelun äärimmilleen eikä voi olla johtamatta - ympäristön aiheuttamien tuhojen muodossa - täyteen katastrofiin. Suomen metsäpeitteen palauttaminen on ekologisen yhteiskunnan jättiläishanke, joka voi onnistua sadassa vuodessa, jos maaperän ja ilmakehän järjestelmien toimintakyvyt säilyvät. Huomattakoon, että terveinä ollessaan metsämme kestävät hyvin nykyisen suuruisen hakkuupoistuman.\nTehometsätaloudesta siirrytään luonnonmukaiseen metsänhoitoon, jossa toteutuu puuston laji- ja ikäkoostumuksen moninaisuus, mikä merkitsee myös metsän monikäyttöisyyttä ja -arvoisuutta. Tämä turvaa myös mahdollisimman runsaan ja monipuolisen lintu- ja muun eläinkannan ja vähentää myrsky-, sieni- ja hyönteistuhoja. Aukkohakkuut eivät saa olla 10 aaria suurempia.\nJäljellä olevat luonnonvaraiset suot rauhoitetaan. Metsityksen kannalta epäonnistuneet ojitukset palautetaan luonnontilaan tukkimalla laskuojat. Hillaa ja karpaloa vaalitaan kansallisomaisuuden tärkeänä osana.\nMetsämaan omistamisen verottamisesta siirrytään metsätulojen verotukseen, koska nykyinen verotus pakottaa omistajan hakkaamaan metsää ja suosii avohakkuita.\nVäkilannoitteiden käyttö metsissä kielletään. Vesakkojen myrkyttämistä ei sallita.\nMetsänrajametsät, kuten Kessin alue, suojellaan lailla porotalouden tarpeisiin ja retkeilykäyttöön. Paikallisille asukkaille taataan kuitenkin ikimuistoisen tavan mukaisesti kotitarvepuun käyttöoikeus.\nPohjoisten metsien tiiviin puuaineen käyttö puumassateollisuudessa on lopetettava.\nMetsätaloudessa puiden kloonaus kielletään.\nPolttonesteiden hintoja verotuksellisesti korottamalla ja lihastyön verotusta vähentämällä ohjataan nykyistä kevyempiin korjuumenetelmiin.\nHakkuut tehdään lähes kokonaan talvella. Hankintahakkuiden verotusta kevennetään oleellisesti, mikäli työssä käytetään hevosta.\nLisätään metsien monikäyttöä, tutkimusta ja käytön neuvontaa. Marja- ja sienisadosta voidaan ottaa talteen 10 kertaa nykyistä enemmän. Kaadettavista koivuista voidaan juoksuttaa mahlaa, josta saadaan arvokasta siirappia, ja havupuista pihkaa kemian teollisuuden raaka-aineeksi.\nMetsänhoitoyhdistysten toimintaperiaatteet on muutettava ekologisiksi.\nYksityismetsälain ja verotuksen on turvattava metsänomistajille myös liiketaloudellisesti vanhojen mutta biologisesti normaali-ikäisten metsien säilyttäminen.\nMaatalous 2000-komitean ohjelma ei luo pohjaa maatalouden tulevaisuudelle. Siinä vain vihjataan ympäristöongelmiin, ei kanneta huolta maaseudunväestön vähenemisestä eikä peltojen kestävyydestä. Se ei myöskään tue maatalouselinkeinon monipuolistumista. Suunnitelmat viljelyalan vähentämisestä tehoviljelyä tehostamalla ovat mielettömiä. Maatalouden kaavamaisia supistamistoimenpiteitä on jatkettu, vaikka katovuosien uhka (esim. 1987) on edelleen olemassa.\nPeltoa ei ole liikaa, sitä vain käytetään väärin. On myös muistettava, että asukasta kohti on pelloksi sopivaa maata n 8 aaria rakennusmaana, tiepohjina yms. Suomessa siirtyy peltoa muuhun käyttöön lähes 20 000 ha vuodessa.\nTehokkain tapa vähentää ylituotantoa ja ympäristöhaittoja on korottaa lannoitteiden hintoja. Myös maataloustuotteiden tuontia tulee suuresti supistaa. Esim. rehuvalkuaista on tuotu täysin tarpeettomasti vuosittain jopa yli 200 miljoonaa kg (40 % rehuvalkuaisesta on ulkomaista); rehun tuonnin kokonaisarvo on miljardeja markkoja (v. 1985 yli 3 miljardia mk).\nRiippuvuutta ulkomaisista koneista ja tuontienergiasta tule vähentää. 1970-luvun lopussa tehdyn laskelman mukaan Suomen peltoviljelyn energiapanoksen kotimaisuusaste oli vain 17 %. Tämä on huomattavasti vähemmän kuin Suomen energiankäytön keskimääräinen kotimaisuusaste (32 %). Tuotannossa on pienin panoksin pyrittävä kohtuullisiin, ei välttämättä huipputuloksiin.\nOn siirryttävä sellaiseen maatalouteen, mikä on luonnon kanssa sopusoinnussa. Luonnonmukainen viljely on myös huomattavasti työvoimavaltaisempaa. Kemiallisen tehoviljelyn vinosuuntaus tuhoaa viljelymaan biologian, heikentää sadon laatua ja lisää vesistöjä rehevöittävää hajakuormitusta. Jokaisella tulee olla mahdollisuus saada elintarvikkeita, joiden ravintoarvo on korkea, jotka ovat maukkaita ja joissa ei ole myrkkyjäämiä.\nLannoitteiden yliannostus aiheuttaa myös vesien rehevöitymistä. Vuodessa Suomen vesistöihin tulee n. 55 000 t ylimääräistä typpeä, josta 57 % pelto- ja metsälannoituksesta, sekä 3000 t fosforia (50 % pelto- ja metsälannoituksesta). Kemiallisia torjunta-aineita käytetään yhä enemmän; kuitenkin tuholaisten määrä on lisääntynyt. Kasvituotannon suurin uhka ovat raskasmetallit, joita tulee maaperään liikenteen ja teollisuuspäästöjen lisäksi torjunta-aineista ja suurelta osin myös lannoitteista (kadmiumia on usein epäpuhtautena fosforilannoitteissa). Suomen merkitys maataloudessa tulee luultavasti korostumaan, sillä muiden maiden väestönkasvun, ruokamullan häviämisen, suuremman saastuneisuuden ja kasvihuoneilmiöön liittyvän kuivuuden seurauksena nykyinen elintarvikkeiden ylituotanto muuttunee ensi vuosituhannennen alussa elintarvikepulaksi lähes kaikissa maissa.\nMaaseudun aluepolitiikka on nykyisin täysin hakoteillä. Pientilojen lopettamisen myötä on menetetty työpaikkoja määrä, joka vastaa noin puolta nykyisestä työttömyydestä. Muuttoliike pääkaupunkiseudulle on kiihtynyt. Siitä kärsivät sekä tyhjentyvät kehitysalueet, ruuhkautuva pääkaupunkiseutu että pakkomuuttoon ajetut, juuriltaan vedetyt ihmiset. Ongelma on sekä taloudellinen, inhimillinen että ekologinen. Kaikki vanhan hylkääminen ja uuden rakentaminen merkitsee rajallisten luonnonvarojen lisäkäyttöä. Ekokulttuuri suosii pienimuotoisia maatalous- ja teollisuusyhteisöjää, joissa harjoitetaan paikallisiin luonnonvaroihin sopivaa viljelyä sekä muuta tuotantoa. Näissä yhteisöissä pyritään elintarvikkeiden tuotannossa omavaraisuuteen.\nSuomen tulee olla elintarvikkeiden suhteen pysyvästi omavarainen.\nElintarvikkeiden tuonti sallitaan vain elintarvikkeiden viennistä saaduilla tuloilla. Ilmastosta johtuen emme voi sadon määrässä ja kustannusten pienuudessa kilpailla Keski-Euroopan kanssa. Ruuasta on maksettava se hinta, jonka luonnon olomme sille asettavat.\nMaataloustuotteiden vientiä ei tueta verovaroin. Vientitukijärjestelmä puretaan kokonaisuudessaan asteittain v 2000 mennessä.\nTuotannon, kaupan ja jalostuksen keskittyneisyys puretaan.\nTilojen keskimääräistä kokoa pienennetään ja tuotantoa monipuolistetaan. Maatalousväestön määrän tulisi nousta n. 20 %:in väestöstä. Tavoitteena on v. 2000 mennessä saada maatalouteen takaisin ne lähes 100 000 työpaikkaa (60 000 pientilaa), mitkä täysin epäonnistuneen maatalouspolitiikan ansiosta on hävitetty. Myös suurelle osalle kaupunkilaisväestöä varataan mahdollisuus oman puutarhatilan hankkimiseen. Ekologisesti kestävään maatalouteen kuuluvat myös luonnontuotteiden keräys, metsästys ja kalastus.\nViljelijöiden monitoimisuutta edistetään koulutusta parantamalla.\nLakataan tukemasta elintarvikkeiden kierrätystä kuluttajille teollisuuden ja moniportaisen kaupan kautta. Näin vähenevät säilyvyyslisäaineiden tarve, kuljetus- ja varastointikustannukset ja liikenne. Edistetään tuotteiden suoramyyntiä.\nEdistetään neuvomalla ja tukitoimin kompostikäymälöiden ja muun kompostoinnin lisääntymistä kaikkialla.\nMaatalouden ylikoneistaminen vähenee, kun pienennetään koneiden poisto-osuutta nykyisestä 30 %:sta. Maatalouskoneiden maata tiivistävä paino ja koko pienenevät, kun öljypohjaisten polttoaineiden saantia vähennetään ja viimein lopetetaan.\nSuositaan sekatiloja; tilojen erikoistuminen pelkästään maanviljelyyn tai karjanhoitoon vähenee, koska luonnonmukainen viljely tarvitsee karjanlantaa.\nSiirtymäkautena asetetaan kemiallisille torjunta-aineille ensin 100 %:n, ja myöhemmin suurempi haittavero. V. 2000 mennessä ne kielletään täydellisesti, kuten myös korrenvahvistajat. Biologisten ja mekaanisten torjuntamenetelmien käyttöä edistetään tehokkaalla tutkimus ja neuvontatyöllä. Viljelmien monilajisuus ehkäisee sekä huonojen ilmasto-olojen että tuholaisten aiheuttamia haittoja.\nKotimaisten vihannesten ja marjojen viljelyä lisätään moninkertaiseksi. Vastaavasti vähennetään ulkomaisten hedelmien ja vihannesten tuontia. Yleensä on periaatteena sellaisten elintarvikkeiden tuontikielto, mitä Suomessa voidaan riittävästi tuottaa. Vitamiinien saantiin riittävät kotimaiset hedelmät, marjat, vihannekset ja juurekset.\nV. 2010 mennessä voidaan täydellisesti luopua kemiallisesta viljelystä ja siirtyä biologisiin viljelymenetelmiin. Palataan vuoroviljelyyn, joka auttaa tuholaisten ja rikkaruohojen luonnollisena torjujana ja maanparantajana. Keinolannoitteet jäävät vain erityisissä maanparannustarkoituksissa käytettäviksi tai kompostoinnin kautta lisättäviksi apulannoiksi.\nMaatalouden harjoittaminen perustuu kotimaisiin tuotantopanoksiin. Rehun tuonti lopetetaan. Voimalähteenä on muun uusiutuvan energian ohella suuressa määrin eläinten lihasenergia. Pääosa väestöstä osallistuu maataloustyöhön vähintään omatarveviljelijöinä. Elintarvikekauppa vähenee, eikä maatalous kärsi entisessä määrin kaupallisista vaikeuksista.\nVaikka maatalouden työvoiman lisäyksellä saavutetaan osalla peltoalaa puutarhapalstojen tuottoteho, joka saattaa olla kymmenkertainen laajamuotoiseen peltoviljelyyn verrattuna, ei valtakunnan peltopinta-alaa keinotekoisesti vähennetä. Lammaskantaa ja kuitukasvien viljelyä lisätään.\nPeltojen tuotosta varataan osa luonnonvaraiselle eläimistölle, niin että peltoekosysteemin jokaisen eläinlajin kannalle jää elintilaa. Piennar- ja kesantovyöhykkeillä pilkotaan suuria yhtenäisiä viljelysaukeita.\nPeltojen hedelmällisyyttä pidetään yllä biologisin menetelmin. Asutustaajamistakin järjestetään aukoton ravinteiden palautus viljelyksille.\nKotieläinten pitoa edistetään.\nSuomenhevoskantaa lisätään nykyisestä lähtien niin nopeasti kuin mahdollista, kunnes saavutetaan riittävä työhevoskanta. Myös suomenlehmän kanta elvytetään.\nSuurtuotantoyksiköitä (yli 10 lypsylehmää, 30 teurasnautaa, 30 sikaa, 100 kanaa, 500 kasvatuskalaa) verotetaan jyrkän progressiivisesti.\nKotieläinten pidossa on etusijalla yksi ekologisen yhteiskunnan pääperiaate. Eläinten omanarvon loukkaamattomuus. Kotieläintuotannossa geenimanipulaatiota ei sallita, ei myöskään farmakologisia tuotannonlisääjiä. Kesällä mitään eläimiä ei saa pitää pysyvästi sisätiloissa, vaan niillä on oltava laajat luonnonmukaiset laitumet tai tarhat. Myös kasvatuskaloilla tulee olla laaja luonnonmukainen elintila. Turkiseläinten kasvatus häkeissä kielletään lailla.\nPorotalous jatkuu samoilla alueilla ja samaan tapaan kuin nykyäänkin, mutta ylisuuria porokarjoja supistetaan niin, etteivät laidunmaat enää kulu liikaa. Poronomistus rajoitetaan poronhoitoalueen väestön yksinoikeudeksi. Pyritään keskisuuriin, päätoimeentulon tarjoaviin porotiloihin.\nTulevat yhdyskunnat on suunniteltava siten, että auton käyttöä vaativista työmatkoista päästään suurimmaksi osaksi eroon; täten liikenne maanteillä vähenee. Nykyinen suuntaus yhä uusien teiden rakentamiseen on perusteellisesti väärä. Ongelmana ei ole liian vähän teitä vaan liian paljon autoja. TVL ei saa olla itsetarkoitus, ja sen diktatorinen asema maamme teiden suunnittelijana on poistettava. Tiemäärärahoja voidaan suuresti vähentää. Osa olemassaolevista teistä muutetaan kevyen liikenteen väyliksi, joiden rakentamiseen kiinnitetään päähuomio.\nAutoliikenteen epäkohdat ovat suurimmat taajamissa, joissa moottoriajoneuvoliikenne on suurin ympäristön saastuttaja. Viimeisten 20 vuoden aikana on autokantamme kuusinkertaistunut. Noin 30-50 % suurten kaupunkien ilman epäpuhtauksista on peräisin autoliikenteestä. Leijumassa on runsaasti karsinogeenisia hiilivetyjä ja sen lyijy-, hiilimonoksidi-, typpioksidi- ja pölypitoisuuden enimmäisarvot ylitetään Helsingissä, Turussa ja osin muuallakin monin paikoin. Erityisesti suurten kaupunkien keskustoissa on vähennettävä polttonesteillä kulkevan liikenteen määrää, mutta myös parannettava sen sujuvuutta ja vähennettävä pakokaasujen myrkyllisyyttä.\nTaajamien liikenneväylien mitoitusperustaksi on otettava ihminen, ei auto. Tämä tarkoittaa omia kaistoja busseille ja takseille sekä mahdollisuuksien mukaan myös etuajo-oikeutta yksityisautoihin nähden. On vakavasti keskusteltava kaupunkien tulliasemista ja liikennöintimaksuista. Tämä ei ole kohtuutonta; liikenteessä pyörii nyt lähes 100 miljardia mk ja tästä puolet kuluu henkilöautojen ja niiden polttoaineen ostoon. Maantieonnettomuuksien jälkihoitona yhteiskunta joutuu maksamaan noin 7 miljardia mk ja liikenteen vuotuiset ympäristöhaitat arvioidaan yli miljardiksi markaksi. Myös liikenteen melu ja viihtyvyydelle aiheuttamat haitat ovat melkoiset.\nKevyen liikenteen lisäämiseen ja tukemiseen sopivia keinoja on käytettävä, jotta joukkoliikenteen ohella saataisiin yhä suurempi osa väestöstä liikkumaan tällä tavalla.\nRaideliikennettä tulee voimakkaasti edistää paikallis- ja kaukoliikenteessä sekä pienemmän energiankulutuksensa että pienempien saastepäästöjen vuoksi. Aikeista purkaa rataverkkoa on luovuttava. Tavarankuljetukset on saatava aina kiskoille siellä missä vain on mahdollista.\nLento- ja laivaliikenne ovat suuria ympäristön pilaajia. Lentoliikenne saa aikaan vaurioita mm otsonikerroksessa. Pelkästään Turun ja Tukholman välinen laivaliikenne saastuttaa puolen Helsingin päästöjen verran. Toisaalta on edistettävä tavarankuljetusta vesiteitse, koska se kuluttaa huomattavasti vähemmän energiaa kuin maakuljetus.\nLiikennetarpeita vähennetään kehittämällä tietoliikenneverkostoja ja käyttäen hyväksi uusinta kuvansiirto- ja teletekniikkaa.\nKaiken suunnittelun lähtökohdaksi otetaan liikennetarpeen vähentäminen.\nTVL ei saa toimia liikenneratkaisujen sanelijana, vaan sen on otettava kuntien toivomukset huomioon sekä alueellisessa että valtakunnallisessa liikennepolitiikassa.\nTiemäärärahoja aletaan supistaa vuosittain, lopulta n. kolmannekseen nykyisestä. Moottoriteitä ja muitakaan valtateitä ei enää rakenneta. Tiemäärärahat käytetään nykyisen tieverkon parantamiseen ja ylläpitoon.\nKatuja muutetaan hidas-, piha-, pyörä- ja kävelykaduiksi. Kevyen liikenteen väyliä rakennetaan kaikkialle taajamien ulosmenoteiden varsille, samoin joukkoliikennekaistoja.\nMoottoritiekäsite poistetaan lainsäädännöstä ja korkeimmaksi nopeusrahoitukseksi asetetaan 80 km/h.\nTeiden suolaus lopetetaan.\nYksityinen moottoriliikenne erityistapauksia lukuun ottamatta lopetetaan sitä mukaa kuin nykyinen autokanta poistuu käytöstä ja ekologinen yhteiskuntajärjestelmä edistyy. Mikäli kotimaisista uusiutuvista luonnontuotteista (esim. rypsiöljystä) saadaan saasteeton energialähde, voidaan yksityistä autoliikennettä rajoitetusti sallia.\nNastarenkaiden käyttö kielletään v 1993 alusta. Liikenteeseen käytettävien polttonesteiden hintaa nostetaan v. 1992 alusta 50 % ja v. 1993 alusta toiset 50 %.\nEdistetään ja tuetaan vaihtoehtoisten moottorityyppien (esim. kuumailmamoottorin) kehittelyä.\nVälttämättömässä tieliikenteessä siirrytään pois öljypohjaisista polttonesteistä esim. alkoholiin.\nMoottoriurheilu kielletään lailla. Se luo vääriä liikenneasenteita varsinkin nuorisossa, opettaa vastuuntunnotonta liikennöintiä ja korostaa auton merkitystä sekä energian tuhlaamista.\nMaastomoottoripyöräily ja -kelkkailu kielletään täysin, lukuun ottamatta poromiesten ammatin harjoittamista.\nRautatieverkko säilytetään ja tarpeen mukaan sitä täydennetään. Kaikilla rataosilla harjoitetaan sekä henkilö- että tavaraliikennettä. Pitkät kuljetukset siirretään verotuksellisin keinoin kokonaan maanteiltä rautateille ja vesille.\nRautateiden paikallisliikennettä lisätään voimakkaasti. Myös kaupunkien keskustojen ja laitaosien väliin on saatava tehokas raideliikenneverkko (pintametro).\nLentoliikennettä supistetaan voimakkaasti. Yksityis- ja tilauslentoliikenne lakkautetaan, samoin kotimaan lentoliikenne. Lentoliikenteen suositus koskee myös puolustusvoimia, joiden hävittäjähankinnoista luovutaan kokonaan.\nLaivaliikenne kuluttaa liikennemuodoista vähiten energiaa, joten sitä on periaatteessa suosittava. Jätteet tulee toimittaa maihin käsiteltäväksi. Tehokas turhan laivaliikenteen supistaminen on alkoholin verottoman myynnin lopettaminen laivoilla.\nPikaveneet huviveneilyssä on kokonaan kiellettävä. Nopeusrajoitukseksi saaristossa ja rannikkovesillä väylien ulkopuolella asetetaan 12 solmua.\nTämän ohjelman muiden osien toteutus poistaa ympäristötuhon syyt. Niitä on käsitelty esim Varsinais-Suomen vihreiden ohjelmassa (Kts. s. 4). Tässä ohjelmassa esitetään suppeasti joitakin siirtymävaiheen toimenpiteitä ja ihmisten terveyttä ja viihtyisyyttä edistäviä sekä kulttuuria ja luontoa suojelevia rajoituksia.\nPuretaan sellaiset lait, jotka estävät ekologisesti järkevän toiminnan tai haittaavat sitä selvästi. Kalastusvesien ja metsästysmaiden omistussuhteet, metsäverotus ja metsänhoitomääräykset ovat esimerkkejä nykyistä yhteiskuntajärjestelmää ylläpitävästä epäekologisesta lainsäädännöstä.\nLainsäädännön tulee edistää paikallista omavaraisuutta ja kulttuurin itsenäisyyttä sekä suojella elinympäristöä. Lakien perimmäiseksi tavoitteeksi tulee asettaa elämänmuotojen moninaisuuden säilyttäminen ja sen ohjenuorana olkoon elämän kunnioitus. Ihmisen tulee suoda olemassaolon oikeudet kaikille lajeille.\nSuomen tulee tehdä aloitteita, jotka kansainvälisin sopimuksin tekevät teollisuuslaitosten ja voimaloiden savukaasujen mahdollisimman täydellisen puhdistuksen pakolliseksi. Erityisesti on jatkettava neuvotteluja Venäjän ja Ruotsin kanssa maiden välisen rikki- ja raskasmetallikulkeutumien pienentämiseksi.\nIlmansuojelulakia on viipymättä korjattava niin, että se ehdottomasti kriminalisoi ympäristön pilaamisen. Ilmoitusmenettely on siirtymäkautena muutettava lupamenettelyksi, valvontaa on tiukennettava ja laiminlyöntien lähes olemattomia seuraamuksia huomattavasti kovennettava. Teollisuuslaitokset, joiden päästöjä ei voida vähentää lakisääteisten normien alle, on viranomaisten toimesta viipymättä suljettava.\nTavoitteena tulee olla käytännöllisesti katsoen kaikkien haitallisten päästöjen täydellinen lopettaminen v. 2010 mennessä.\nTeollisuuden ja voimaloiden typpi- ja rikkipäästöt on v. 1995 mennessä alennettava niin vähiin kuin se parhaalla tekniikalla on mahdollista. Savukaasujen rikistä on v. 1995 mennessä saatava talteen 99 %. Kivihiilen rikkipitoisuus on rajoitettava ARVOON 0,6%.\nV. 1995 mennessä lopetetaan täysin kaikkien teollisuuden ja asutuksen puhdistamattomien jätevesien laskeminen vesistöihin. Kaikki päästöt on lopetettava v. 2000 mennessä. Klooripäästöjen jatkaminen on kansainvälinen häpeä.\nVesikäymälät kielletään kaikkialla, missä kuivakäymälät ovat mahdollisia. Myös asutuskeskuksien käymälöistä ravinteet on palautettava viljelyyn; näin myös kemiallisten lannoitteiden tarve vähenee ja vesistöjen rehevöityminen loppuu.\nVielä rakentamattomat kosket säilytetään luonnontilassa. Uusia säännöstelyaltaita ei rakenneta. Kaikkiin rakennettuihin koskiin tehdään toimivat kalaportaat.\nVesistöjen rannoille jätetään niin leveät suojavyöhykkeet kuin paikalliset ympäristönsuojeluviranomaiset katsovat aiheellisiksi.\nLoma-asuntojen rakentaminen ei ole sallittua 100 m lähemmäksi rantaviivaa. Rakentamattomat rannat säilytetään rakentamattomina.\nSaariston kesämökkirakentamista hillitään kaavoituksella jättämällä yhtenäisiä rantaosuuksia ja saaria kokonaan rakentamatta. Rakentamista koskevaan lainsäädäntöön sisällytetään erityisehtoja, jotta paikallisille asukkaille ei suojelusta koituisi kohtuuttomia haittoja.\nLapin suojametsäalueet on jätettävä koskemattomiksi sekä porotalouden että ulkoilun tarpeisiin. Vain paikallisten asukkaiden kotitarvehakkuut sallitaan.\nJokaisen kunnan maapinta-alasta on (myös mahdollisimman lähellä asutustaajamia suojeltava vähintään 1 %. Tiheään asutuilla seuduilla voidaan tähän tarkoitukseen ottaa myös taloustoiminnan jo muokkaamaa maata, jossa voidaan seurata ekologista sukkessiota.\nSoidensuojelualueita ja muiden erilaisten kasvillisuustyyppien suojelualueita perustetaan runsaasti lisää etenkin Etelä- ja Keski-Suomeen. Alueiden tulee olla riittävän suuria, jotta myös alkuperäinen eläimistö voi niissä säilyä.\nHiekka- ja soraharjut sekä maalla että vedessä suojellaan, samoin lähes kaikki avokalliot.\nHalli ja norppa rauhoitetaan täysin. Kantojen vahvistamiseksi tehdään kaikki mahdollinen.\nKaikki eläimet on rauhoitettava. Tappaminen sallitaan vain erikseen määritellyissä tapauksissa. Kalastus ja metsästys ovat kuitenkin tärkeitä maaseudun sivuelinkeinoja.\nLuonnoneläinten tarhaus kielletään. Turkiseläinten tarhausta ei tueta. Siinä on otettava huomioon normaalit eläinsuojelun vaatimukset.\nKaikki eläinkokeet kaupallisiin tarkoituksiin kielletään. Vain todella tarpeelliset lääketieteelliset kokeet sallitaan, ja koe-eläinten olosuhteita valvotaan tiukasti.\nLainsäädännöllä määritellään ne yleiset ekologiset perusteet (niitä voidaan kuntakohtaisesti tiukentaa), joita rikkomatta kunnan on toteutettava kaikki luontoa muuttavat toimenpiteet. Tämä luonnonsuoja on aina omaisuudensuojan edellä.\nVanhan kulttuurihistoriallisenrakennusmiljöön johdonmukainen ja perusteellinen suojelu on aloitettava koko maassa. Rakennukset entisöidään ja niissä asutaan ja harjoitetaan niihin sopivaa rappeutumisen estävää toimintaa.\nMerkittävät kulttuurimaisemat suojellaan kokonaan niille vieraalta rakentamiselta.\nJätehuollossa ei ole pääasia jätteiden käsittely ja kierrätys, vaan jätteiden synnyn ehkäiseminen. Kertakäyttöisiä tuotteita saa valmistaa vain aineista, joiden hävittäminen on haitatta mahdollista. Kestopakkaukset tehdään lähes poikkeuksetta palautettaviksi.\nJätteiden täydellinen lajittelu tehdään käytännössä pakolliseksi erittäin korkeilla lajittelemattoman jätteen haittaveroilla. Kunnat velvoitetaan järjestämään jätteiden lajittelu jo kotitalouksista alkaen. Jokaisessa kiinteistössä on oltava keräysastiat pahville, paperille, lasille, lumpuille, metalleille, polttamiskelpoiselle ainekselle sekä kompostoituvalle jätteelle jne. On hyväksyttävä se, että nämä tilat kuuluvat rakentamiseen yhtä oleellisesti kuin pyöräsuojat ja nyt autosuojat.\nTeollisuuslaitosten kaasumaisille, nestemäisille ja kiinteille jätteille säädetään haittavero, jonka suuruus on jätteiden laadun, määrän, jälleenkäyttömahdollisuuden, hävittämisen vaikeuden sekä tuotteen käyttötarkoituksen mukaan 0 - 500% tuotteen tai käytetyn raaka-aineen hinnasta.\nKotimainen uusiopaperi on tehtävä pakolliseksi valtion ja kuntien virastoissa. Uusiomassan osuuden talouspapereissa on oltava vähintään 80 % sekä sanomalehtipaperissa 50 %. Valkaistun kreppipaperin valmistus kielletään. Liikevaihtoveron suuruuden tulee riippua käytetyn uusiomassan määrästä.\nJätepäästöjä ryhdytään verottamaan ankarasti. Niiden toteamisen tulee kuulua ympäristö- ja poliisiviranomaisille, ja valvonnan on oltava todella tehokasta.\nEräs tavaton tuhlaus on koulukirjojen kertakäyttö. Kierrätyskirjojen osuus nostetaan 70 - 80 %:in ja kirjojen tulee kestää ainakin 6 - 10 vuotta.\nOngelmajätteiden tuonti, vienti ja kauttakuljetus kielletään.\n10 VÄESTÖ- JA YHTEISKUNTAPOLITIIKKA\nMaapallolla ei ole yhtään tärkeää ongelmaa, jonka syynä ei välillisesti tai välittömästi olisi väestön räjähdysmäinen kasvu. Väestöräjähdys alkoi yhtä aikaa teollisen vallankumouksen kanssa. Tiede, teknologia ja fossiilisten polttoaineiden käyttö ovat mahdollistaneet talouden ja väestön kontrolloimattoman kasvun ja aikaansaaneet saastumisen ja muut haittavaikutukset. Teknologiaa on kehitetty ja käytetty ilman järkevien tavoitteiden asettamista. Massoittaiset nälkäkuolemat, puutostaudit sekä vaikeat endeemiset ja epidemiasairaudet nähdään vielä pelkästään kehitysmaiden ongelmina, mutta on vain ajan kysymys, milloin vastaavat ilmiöt ovat myös teollistuneen maailman painajainen. Meitä voi kohdata monenlaisen kurjuuden, rikollisuuden ja väkivallan räjähdysmäinen kasvu, joita taltuttamaan tarvitaan lisää sosiaalihuoltoa, laitoksia ja poliisivoimia.\nVaikka Suomen asukasmäärä pinta-alaan verrattuna ei ole suuri, on se suuri verrattuna luonnon tuottoon lyhyen kesän aikana, eikä pelkästään uusiutuvan energian käyttö riitä ylläpitämään nykyistä väkilukua. Maamme Keski-Euroopan luontoa herkemmin haavoittuvan luonnon kantokyky on lähes kaikkialla ylitetty.\nElämän pelastaminen ei onnistu, jos väestön kasvua ei saada pysähtymään ja sitten väestömäärää alenemaan. Väestöpolitiikassa tulee lähteä omavaraisuusperiaatteesta siten, että väestöä ei saa olla enempää kuin mihin maan omat ravintolähteet ja energiavarat riittävät. Kun Suomen käyttämästä energiasta nyt 32 % on kotimaista, niin kantokykymme tässä suhteessa nykyisenkaltaisella energian kulutuksella olisi 32 % nykyisestä eli 1,6 miljoonaa asukasta. Kestävän elämänmuodon toteuttamisen helpottamiseksi ja elämän paranemiseksi väestön määrän on pienennyttävä. Puheet muuttuvasta epäedullisesta väestörakenteesta joutuisivat täysin katteettomina unohduksiin, elleivät niitä toistuvasti esittäisi kuin tosiasioina johtavissakin asemissa olevat henkilöt.\nAleneva väestömäärä merkitsee lapsen aseman korostumista. Tulevaisuuden ekologisessa yhteiskunnassa jokainen lapsi on kunniakansalainen, jolle annetaan huomattavasti nykyistä enemmän huolenpitoa, kasvatusta, koulutusta ja ennen kaikkea rakkautta.\nOn voimakkaasti tuettava sellaisia väestöpoliittisia ratkaisuja, jotka merkitsevät ensin väkiluvun kasvun pysähtymistä ja sen jälkeen sen alenemista.\nVoimakkaalla asennekasvatuksella ja lapsilisäjärjestelmää muuttamalla pyritään siihen, että suomalaisen perheen keskimääräinen lapsiluku laskee riittäväksi aikaa ainakin lukuun 1,5 (ja nousee sitten lukuun 2). Tähän valistustyöhön olisi saatava sekä luterilainen kirkkomme että muut uskonnolliset yhteisöt mukaan.\nEhkäisyneuvontaa tehostetaan entisestään. Abortti on vain hätätoimenpide, ei väestönkasvun ehkäisykeino. Sitä vastaan tehdään pontevaa valistusta. Aborttilainsäädäntöä ei kuitenkaan ole syytä muuttaa.\nYhteiskunnastamme on tullut etujärjestöjen, yhtiöiden ja virastojen hallitsema. Vastuu ja yksityisen ihmisen vaikutusmahdollisuudet häviävät tähän systeemiin. On luotava kokonaan uusi ekologinen luonnon kanssa sopusoinnussa oleva yhteiskunta- ja talousjärjestelmä. Asumisen, työnteon, tuotannon, kasvatuksen ja vapaa-ajan ongelmia ei voida ratkaista toisistaan erillään.\nMonipuolinen asiallinen keskusteluyhteys puuttuu kansalaisten ja päätöksentekijöiden väliltä. Päättäjien ja virkamiesten on ainakin vaadittaessa perusteltava päätöksensä ja vastattava esitettyihin vastaväitteisiin loogisin asiaperustein. Kansanvallan toteutumista yhteiskunnallisessa päätöksenteossa edistävät avoin ja julkinen asioiden valmistelu, kansalaisten vaikutusmahdollisuudet jo valmisteluvaiheessa ja hajautettu päätöksenteko. Kunnallista päätöksentekoa on kehitettävä niin, että luottamuselimille saadaan mahdollisuudet hallita jo asioiden valmistelua.\nNykyinen lehdistö valikoi välittämäänsä sensuroiden tietoa. Sen asema sallii suuren mielivallan, jopa tahallisen valehtelemisen. Väärien tietojen oikaiseminen on kohtuuttoman vaikeaa, eikä lehtiä juuri ole mahdollista saada vastuuseen.\nNykyinen tilanne, jossa lehdet ovat yhden puolueen tai muuten yhden poliittisen suuntauksen vallassa, on julkista keskustelua tukahduttava ja aatteellista kehitystä estävä. Yleissanomalehtenä alueensa lähes monopolisesti peittävän lehden omistajilla on sensuurimahdollisuus, joka on demokratialle vierasta. Käytännössä ei ole mahdollista eikä järkevää, että jokaisella puolueella olisi oma sanomalehti ja että kaikki tilaisivat lukuisia lehtiä. Erilaisten poliittisten näkemysten tasapuolisemman julkisuuden parantamiseksi on julkaistava lehteä, jossa on sivu kaikilla rekisteröidyillä puolueilla. Tämä lehti jaetaan kaikkiin talouksiin. Kukin puolue päättää itsenäisesti sivunsa sisällöstä.\nPuoluetuki ehkäisee poliittista kilpailua antamalla edellisissä vaaleissa menestyneille puolueille paremmat mahdollisuudet valmistautua seuraaviin vaaleihin. Ennen vaaleja on jokaiselle puolueelle annettava yhtäläiset mahdollisuudet; esim. yhteiskunnan omistamia huonetiloja on voitava käyttää ilmaiseksi poliittisten tilaisuuksien järjestämiseen. Puoluetukea voidaan voimakkaasti alentaa tai kokonaan lopettaa.\nErilaiset vähemmistöt ovat kansallista rikkautta. Vähemmistöille tulee turvata mielipiteittensä ilmaisuvapaus. Erityisesti tämä koskee kansallisia, kielellisiä ja kulttuurivähemmistöjä.\nSuomessa saamelaisten oikeudellisessa asemassa maan käyttöön on saavutettava ainakin Ruotsin ja Norjan taso. Lailla on tunnustettava saamelaisten pysyvä nautintaoikeus Saamenmaan alueisiin.\nKohtuullinen määrä ulkomaalaisia on maalle rikkaus. Rasismi ja vierasviha on torjuttava. Suomen kulttuuri ei lievästä vieraiden kulttuurien vaikutuksesta heikkene, vaan vahvistuu. Ei kuitenkaan ole viisasta eikä oikein, että Suomi ryhtyy edes humaanisessa mielessä sijoittamaan taloudellisia pakolaisia, joita ekologisten kriisien hallitsemattomuus tuottaa. Kansantalouden kasvua ei pidä yrittää jatkaa vierastyövoimalla, vaan talous on suhteutettava vähenevän väestön tarpeisiin ja maan kestäviin mahdollisuuksiin.\nKoska monissa vaalipiireissä valitaan pieni määrä edustajia (ja yhden edustajan saamisen edellytyksenä saattaa olla suurempi ääniosuus kuin monien maiden äänikynnys), tasauspaikat on otettava käyttöön. Nykyinen vaalijärjestelmä syrjii pieniä puolueita.\nKunnallisten ja valtiollisten päätösten valmistelun on oltava julkista (yksilön intimiteettisuojaa loukkaamatta).\nPoliittiset virkanimitykset kielletään. Kaikki virat julistetaan haettaviksi ja täytetään pätevimmällä ehdokkaalla.\nKaupungin- ja kunnanjohtajien virat muutetaan määräaikaisiksi (esim 5-7 vuotta).\nKansallisuudesta, rodusta ja uskonnosta riippumaton keskinäinen solidaarisuus vaatii, että sellaiset pakolaiset, jotka ovat kotimaassaan joutuneet vainon kohteeksi puolustaessaan ekologisia tai YK:n ihmisoikeusjulistuksen teesejä, otetaan tervetulleina vastaan.\nPakolais- ja muiden ulkomaalaisongelmien hoito kokonaisuudessaan muissa kuin rikosasioissa siirretään sellaisille siviiliviranomaisille, jotka ovat näiden kysymysten asiantuntijoita.\nMiesten ja naisten täydellinen tasa-arvoisuus on saatettava voimaan.\nYmpäristön kuormittamista säätelevät rajoitukset tulee saattaa osaksi koko kulttuuria ja kaikkia hallinnon asteita ekologisen kaavan avulla. Siinä asetetaan paitsi valtakunnallisia myös alueellisia, kunnallisia, talouksia ja yksilöitä koskevia kuormitusrajoja esim. rakentamisen, muun ympäristön käytön, liikenteen ja energiankulutuksen osalta. Tämän ekokaavan tulee olla määräävä kaikkeen muuhun suunnitteluun nähden.\nEkokaavan puitteissa on jyrkästi vähennettävä ja lievennettävä toisarvoista, mielivaltaista ja yksilönvapautta rajoittavaa yksityiskohtaisuutta muussa kaavoituksessa ja suunnittelussa.\nTyökyvyttömyyden varalta turvataan jokaisen kansalaisen toimeentulo. Laiskuutta ei hyväksytä. Jos koulutusta vastaavaa työtä ei ole, on otettava vastaan mitä sopivaa työtä hyvänsä. Myös vajaakuntoisille järjestetään heille sopivaa työtä. Emme kannata yleistä kansalaispalkkaa.\nValtio ja kirkko tulee erottaa toisistaan.\n11 ULKOPOLITIIKKA JA KEHITYSAPU\nEloonjäämisen ongelma on globaalinen. Elämä ei pelastu, elleivät eloonjäämistoimet hyvin pian pääse vallalle koko maailmassa. Suomen on pienuudestaan huolimatta rikkaana maana oltava kansainvälisissä suhteissa hyvänä esimerkkinä ja mahdollisimman aloitteellinen.\nElämän arvostamiseen ja luonnonrakkauteen liittyy myös isänmaanrakkaus. Vaikka ihmisellä tulee nykypäivänä olla muita keinoja ongelmien ratkaisemiseksi kuin sota, ei Suomi voi olla puolustuksellinen tyhjiö. Tarvitaan kuitenkin ennemmin tehokkaita sissijoukkoja kuin ylimitoitettuja hävittäjäkonehankintoja. Suomen tulee pysyä puolueettomana valtiona ja aktiivisesti tukea kaikkia kansainvälisiä rauhanpyrkimyksiä.\nKaikkien niiden uhrausten jälkeen, joita Suomi on tehnyt itsenäisyytensä säilyttämiseksi, vapautemme ollaan nyt myymässä täysin sokeasti, taloudellisten etujen toivossa. Itsemääräämisoikeutemme sen enempää kuin puolueettomuutemmekaan ei olisi mahdollista Euroopan yhteisössä, ja huononnuksia tulisi mm. sosiaaliturvaan, naisen asemaan, maatalouteen ja ympäristömme suojeluun. EY on nykyisellään epädemokraattinen, eikä Suomella olisi mahdollisuutta vaikuttaa päätöksentekoon. EY:ssä keskitytään ensisijaisesti integraation ja talouden etuun; Suomen kansallisista eduista se ei piittaa.\nJotta maamme voisi tehokkaasti toimia ekologisten päämäärien hyväksi, sen tulee olla omavarainen ja itsenäinen. Siksi Suomen on pysyttävä kaikkien kauppa- ja teollisuusliittoutumien ulkopuolella, rajoitettava ylikansallisten yhtiöiden toimintaa Suomessa ja estettävä suomalaisten yhtiöiden siirtyminen ulkomaille. Riippuvuus ulkomaankaupasta vähentää itsenäisen päätöksenteon mahdollisuutta ja lisää haavoittuvuutta. Kiristynyt kilpailu romahduttaa sekä luonnon että ihmisen lopunkin kestokyvyn. Suuryhtiöt ja Euroopan yhteisö ovat uhka demokratialle ja itsenäisyydellemme.\nHenkisen kulttuurin piirissä runsas kanssakäyminen muiden kansojen kanssa on kuitenkin tärkeätä, koska se vaikuttaa yleiseen hankiseen kasvuun, estää ristiriitojen syntymistä sekä lisää yhteisymmärrystä, solidaarisuutta ja turvallisuutta. Suomen on näiden edistämiseksi luovuttava lyhytnäköisestä vain omaa etua ajavasta politiikasta ja toimittava niin, että sen käytöstä voidaan aina pitää eettisenä esimerkkinä muille. Suomen tulee selvästi tuomita ihmisoikeuksien tai kansainvälisen lain loukkaukset kaikkialla maailmassa.\nAktiivinen rauhanpolitiikka on olennainen osa tulevaisuuteen tähtäävää ympäristöä suojelevaa toimintaa. Sodat tuhoavat paitsi ihmisiä ja kulttuuria myös ympäristöä. Suomen tulee huomattavasti terävöittää tässä suhteessa laimeaa aloitteellisuuttaan.\nEurooppaa rasittaa vielä suuresti kolonialismin taakka ja kehitysmaiden kansojen alistaminen; kehittyneiden maiden vauraus perustuu vieläkin suureksi osaksi kehitysmaiden köyhyyteen. Köyhillä ihmisillä ei ole varaa välittää huomisesta tai kieltäytyä yhteistyöstä rahakkaiden yhtiöiden ja valtioiden kanssa, vaikka yhteistyö olisikin tuhoisaa. Kolmannesta maailmasta teollisuusmaille virtaava kehitysapu on lakkautettava. Keskeisen periaatteen kehitysyhteistyössä on oltava kehitysmaiden avustaminen niiden omista aineellisista, sivistyksellisistä ja perinteisistä lähtökohdista käsin; tavoitteena on ekologinen yhteiskunta. On lähdettävä avustavan maan eduista. Kehitysyhteistyön tulee pyrkiä kehitysmaiden omavaraisuuteen ja sellaiseen apuun, missä kehitysmaat voivat itse auttaa itseään. Kaikki apu annetaan lahjana; lainojen anto ja monimutkaisen teknologian vienti lopetetaan, sillä ne alistavat kehitysmaita vieraan ikeen alle.\nSosiaaliturvan puute ja matala koulutustaso ovat tärkeitä syitä kehitysmaiden suureen väestönlisäykseen.\nSuomen on ehdottomasti pysyttävä kaikkien kauppa-, talous- ja sotilasliittoutumien ulkopuolella.\nSuomen tulee pontevasti ja aktiivisesti vaatia kaikkien ydinaseiden ja muidenkin massatuhoaseiden pikaista kieltämistä.\nTavoitteita ydinaseettoman Pohjolan luomiseksi on hellittämättä jatkettava.\nSuomen tulee YK:ssa terävöittää politiikkaansa. Sen tulee selvästi tuomita ihmisoikeuksien loukkaukset kaikkialla maailmassa. Kaikille maailman kansoille tulee turvata mahdollisuus rauhanomaiseen kansalliseen ja itsenäiseen kehitykseen.\nUusista hävittäjähankinnoista luovutaan. Puolustuspolitiikka rakennetaan tulevaisuudessa siviilipuolustukselle, joka ei perustu väkivallan ihannoimiselle.\nKehitysavun on rakennuttava luonnonvarojen säästävälle käytölle, kulttuuriperintöjen kunnioittamiselle, ihmisten tasa-arvolle ja pehmeälle teknologialle.\nKehitysavun tärkeimmät asiat ovat syntyvyyden säännöstely, opetus, rokotusohjelmat, juomaveden hankkiminen ja metsitys. Kehittyneen länsimaisen teknologian tyrkyttäminen sitä vastoin vain usein lisää ongelmia.\nKehitysapujoukkoihin tulisi saada esim. niitä, jotka haluavat suorittaa palveluvelvollisuutensa siviilipalveluna. Lääkärin Sosiaalinen Vastuu-liikkeen ansiokasta toimintaa voidaan käyttää hyväksi kehitysaputyössä.\nYlikansallisten yhtiöiden toiminta kehitysmaissa on saatava voimakkaan kansainvälisen kritiikin kohteeksi ja kehitysmaiden maatalouden ja metsävarojen riisto on lopetettava.\n12 HENKINEN KULTTUURI\nIhmisen tärkein lajiominaisuus on kyky luoda kulttuuria. Kulttuuri merkitsee myös valtaisaa määrää yhteydenpitokeinoja mitä moninaisempaan kanssakäyntiin sekä välineitä luonnon hyväksikäyttöön kaikkialla maailmassa. Kulttuuri on kuitenkin kaksiteräinen miekka. Sen vaikutuksesta ihmisestä on tulossa yksi lyhytikäisimmistä eliölajeista maapallon biologisessa historiassa. Vaikka hän kulttuurinsa varassa on paremmin kuin pelkin biologisin avuin kyennyt vastustamaan tauteja, nälkää, luonnonvoimia ja muita eliöpopulaatioita sääteleviä koettelemuksia, on hän samalla järkyttänyt maapallolla miljardeja vuosia elämää ylläpitänyttä luonnon säätelytoimintaa.\nPitkälle teollistuneissa valtioissa on syntynyt noidankehä, missä aineellinen hyvinvointi, talous ja tuotanto yhä enemmän kasvavat ja keskittyvät, mutta ihmisiä toisiinsa liittävä henkinen kulttuuri köyhtyy, sosiaalinen anomia ja vieraantuneisuus lisääntyvät, läheisyyttä ja turvallisuutta luovat yhteiskuntarakenteet pirstoutuvat. Aineellinen hyvinvointi on johtanut henkiseen pahoinvointiin, jonka oireista näkyvimmät ovat monet terveys- ja sosiaaliset ongelmat. Yhteisyyttä luovat, vanhaan kulttuuriperinteeseen pohjautuvat kansalliset ihanteet ja ideologiat ovat väistymässä: ihmiset antautuvat yhä kritiikittömämmin markkinavoimien luomien kaupallisten ja poliittisten ajattelu- ja käytöstottumusten valtaan. Piittaamattomuus lähimmäisestä, aggressiivisuus ja häikäilemätön kilpailu saavat yhä enemmän valtaa; heikkoutta halveksitaan; poikkeavuutta pelätään; itseluottamus, aloitteellisuus ja luovuus nujerretaan.\nSellaiset turvallisuutta ja luottamusta lisäävät ominaisuudet kuin solidaarisuus, avoimuus ja luonnollisuus ovat kasvatusihanteina jääneet vaille niille kuuluvaa arvoa. Kaupallinen passivoiva ajanviete lisää osaltaan avuttomuutta ja hohottavuutta. Yksilön merkitys vastuuta kantavana ja vaikuttavana voimana hupenee. Näin yhteiskunnista katoavat niitä parhaiten ylläpitävät voimat: omatoimisuus, inhimillisyys ja vastuu. Kun lisäksi taloudellinen ja sosiaalinen eriarvoisuus kasvaa, syntyy yhteisöjen ja valtioiden välille kestämättömiä jännitteitä, jotka johtavat levottomuuksiin ja sotiin sekä fasistisluontoisiin poliisivaltioihin, missä yksilönvapaudet ja muut ihmisoikeudet ovat minimissä.\nIhminen on kykenemätön toimimaan järkevästi riittävän suuria ekologisia kokonaisuuksia silmällä pitäen. Tämä ei ole niinkään johtunut hänen ajattelukykynsä heikkoudesta kuin niistä sokeista yhteiskunnallisista voimista, erityisesti talousjärjestelmistä, jotka ovat luoneet hänen toimintaansa määräävät elinehdot, tavat ja ihanteet. Pitkälle teollistuneiden valtioiden noidankehää on pahentanut niiden vuosituhantinen ihmiskeskeinen kasvuhakuinen ja luonnosta piittaamaton kulttuuriperinne, jota kasvatuksessa ja koulutuksessa on viime aikoihin saakka ja edelleen voimakkaasti seurattu.\nKULTTUURI EKOLOGISENA ASEENA\nMyönteisen ekologisen kehityksen mahdollistamiseksi on tehtävä radikaalinen henkisen kulttuurin muutos. Vaikka muutos on pakollinen, se ei merkitse siirtymistä nykyistä huonompiin oloihin. Meillä on päinvastoin edellytykset löytää tie nykyistä paljon varmempaan henkiseen ja fyysiseen hyvinvointiin.\nKysymys on siitä, pystymmekö ja ehdimmekö luomaan ja hyväksymään sellaisen henkisen kulttuurin, joka tarjoaa puitteet kestävälle ekologiselle elämäntavalle. Kulutusyhteiskunnan normeista ja ihanteista luopuminen ei käy helposti eikä lyhyessä ajassa. Huonoudestaan huolimatta ne tarjoavat suurelle määrälle nykypäivän ihmisiä oljenkorren tulla arvostetuksi ja hyväksytyksi edes jonkinlaista turvallisuudentunnetta tuoviin yhteisöihin. Harvat vielä ymmärtävät ekologisten hälytysoireiden vakavuuden. Muutoksen onnistuminen rauhallisissa puitteissa - tai ylipäätään - edellyttää voimakasta panostusta henkiseen kulttuuriin, kasvatuksen ja koulutukseen. Uudet tasapainoiset ekologiset arvot on osoitettava paremmiksi kuin nykyiset.\nSivulla 2 mainittu lainaus on intiaanipäällikkö Seattlen nimiin kirjoitetusta suuresta luonnon kunnioittamista opettavasta puheesta, joka yhdessä Albert Schweizerin ja Mahatma Gandhin keskeisten aatteiden sekä Ranskan suuren vallankumouksen ihanteiden kanssa voisi muodostaa uuden uskonnon kaltaisen järkevän käyttäytymisnormiston, ekologisen etiikan perustan. Sen mukaan meidän tulee nähdä niin elävä kuin muukin luonto itseisarvona sekä hylätä sellainen ihmiskeskeinen asenne, joka antaa meille, yhdelle eliölajille, oikeuden mielinmäärin käyttää muuta luomakuntaa. Ihmisen on "luomakunnan kruununa" ymmärrettävä vastuunsa kaikesta siitä, mihin hänellä on mahdollisuus vaikuttaa.\nYksilöiden, yhteisöjen ja kansojen välisissä suhteissa ekologinen etiikka merkitsee luopumista sellaisesta vahvemman oikeudesta, jota ei voi perustella YK:n ihmisoikeuksien julistuksen periaatteilla. Terveen ihmisen henkisen arvon mitta on hänen kykynsä kantaa vastuuta paitsi itsestään, luonnosta ja ympäristöstään, myös toisista ihmisistä. On nostettava kunniaan se ihmisyys, joka on ollut perustana eettisyyden kehittymiselle vastakohtana niille koville arvoille, viidakon laeille, jotka nykyisessä kilpailuyhteiskunnassa ovat nousussa.\nEkologinen etiikka on saatava perustaksi kaikkeen kasvatukseen kodeissa, kouluissa ja tiedotusvälineissä. Vain toimintansa oikeutukseen sekä itseensä luottavat ihmiset pystyvät kaatamaan ne järjestelmät ja lait, jotka ovat aiheuttaneet nykyiset ekologiset katastrofit. Kansalaistottelemattomuuden perusteet on tärkeää oppia jo nuorena. Ketään ei saa opettaa sokeaan lakien ja järjestysvallan kunnioittamiseen vaan kriittisyyteen, omakohtaiseen vastuuseen sekä näkemään lakien suhde vallassa oleviin arvoihin ja lainlaatijoihin.\nEkologisen etiikan mukainen elämäntapa voi parhaiten pohjautua sen järkevyyden ja ihanteiden ymmärtämiseen ja sisäistämiseen, ei oikeuslaitoksen lakeihin ja virkavallan kontrolliin.\nKun henkinen kulttuuri tarjoaa mitä moninaisimmat mahdollisuudet yksilöiden ja kansojen yhteisymmärrystä ja rauhaa rakentavalle vuorovaikutukselle myös käytännön ongelmien ratkaisussa, on kaiken sellaisen kulttuuritoiminnan, mikä sopii kestävään elämänmuotoon, annetaan vapaasti kehittyä. Erityisen tärkeä henkinen kulttuuri on pienille kansakunnille itsekunnioituksen ja omintakeisuuden säilyttämiseksi. Kansa, jolla ei ole omaa, itsenäistä kulttuuria, ei todellisuudessa ole olemassakaan, kuluttaapa se kuinka paljon tahansa kansainvälisen tajuntateollisuuden tuotteita.\nEkologinen liike korostaa kulttuuriekologista itsenäisyyttä, omia valintoja ja omaehtoisia, kansallisiin ja paikallisiin perinteisiin nojaavia kulttuuriratkaisuja. Ne yhdessä runsaan kansainvälisen kanssakäymisen myötä luovat parhaat edellytykset kansan henkiselle hyvinvoinnille. Omaa kulttuuria voivat tuottaa vain henkisesti itsenäiset yhteisöt.\nEkologisessa yhteiskunnassa on tärkeätä, että ihmiset pyrkivät pätemään enemmän sosiaalista kanssakäyntiä ja läheisyyttä edistävillä luontaisilla ominaisuuksillaan kuin ostetuilla statussymboleilla, kuten nykyisessä kulutusyhteiskunnassa tapahtuu. Edellytyksiä tähän voidaan luoda vain parantamalla henkisen kulttuurin arvostusta sekä vähentämällä kulutukseen liittyvää ja maan kauppataseeseenkin huomattavasti vaikuttavaa materiaalista statussymboliikkaa.\nUrheilun tukemisessa keskitytään terveelliseen liikuntaan, retkeilyyn ja sellaisiin lajeihin, jotka vaativat vain vähän suuria investointeja. Juoksu, hiihto, soutu, pyöräily, suunnistus ja agressioita herättämättömät pallopelit ovat hyviä esimerkkejä. Turvalliset pyörätiet asunnoista kouluihin ja työpaikoille lisäisivät liikuntaa suuresti. Ainakin Etelä-Suomessa laskettelurinteitä on suljettava niiden kohtuuttoman suurten ympäristövaikutusten ja kustannusten vuoksi.\nKulttuurin arvostuksen nostamiseksi on siihen liittyvien julkisten virkojen ja toimien palkkauksen oltava vähintään yhtä korkea kuin muillakin aloilla yhtä vaativissa ja samanpituista koulutusta vaativissa tehtävissä.\nKyvykkäiden työntekijöiden saamiseksi nykyistä enemmän humanistisiin ammatteihin kasvattajiksi, opettajiksi ja tutkijoiksi on myös heidän työolojaan ja toimintamahdollisuuksiaan suuresti kohennettava.\nTaideopetus on saatava kaikkien hyödynnettäväksi. Esim. musiikin opetuksen tarjontaa on lisättävä riittämään kaikille lapsille ja nuorille ilman karsintaa kouluissa ja musiikkioppilaitoksissa.\nKoulu-, kauno- ja tietokirjallisuus on vapautettava verotuksesta.\nKirjallisuuden saatavuutta on helpotettava esim. lisäämällä kirjastopalveluja erityisesti harvaanasutuilla seuduilla.\nYhteiskunnan tuella ylläpidetään kulttuuritaloja, joissa on alkoholittomia ja savuttomia kahviloita ja luku- ja kokoussaleja tarpeellisine varusteineen. Passiiviseen ajanviettoon ja vahingollisten nautintoaineiden käyttöön totuttavia ajanviettotapoja ei suosita.\nRuotsin kielen asema ei saa joutua uhanalaiseksi maamme kaksikielisillä alueilla. Kaksikielisyys on rikkaus eikä rasite.\nMustalaisten kansallinen omaleimaisuus, perinteinen kulttuuri ja kieli on säilytettävä. Heitä ei saa pyrkiä sulauttamaan valkolaiseen yhteiskuntaan.\nHuonon massaviihteen esittämiselle elokuvateattereissa ja televisiossa korkea lisävero.\nUrheilua ja liikuntaa tuetaan tärkeinä sekä henkistä että ruumiillista hyvinvointia ylläpitävinä harrastuksina ja kanssakäyntimuotoina. Huippu-urheilun edistämiseen ei käytetä verovaroja.\nNyrkkeily ja muu sellainen aggressiivinen urheilu kielletään, missä säännöt sallivat vastustajan vahingoittamisen.\nKulttuurihistoriallisesti arvokkaat rakennukset ja niiden ympäristöt säilytetään ja mahdollisuuksien mukaan entisöidään ja otetaan sopivaan käyttöön.\nKaavoituksella ja muulla yhdyskuntasuunnittelulla luodaan edellytyksiä vilkkaaseen kulttuurielämään.\nErityisesti asutuskeskuksiin tehdään puuha- ja rakenteluhalleja vapaa-ajan puhde- ja harrastustöitä varten. Näin saadaan työskentelytilat ja kalliit työkalut tehokkaaseen käyttöön, ja samalla luontevaa kanssakäymistä eri ihmisryhmien kesken.\nKaikessa rakentamisessa, erityisesti julkisessa, suositaan arkkitehtonisesti kauniita ratkaisuja.\nEkologisen maailmankuvan vahvistamiseksi on juhannusta vietettävä kesäpäivän seisauksen aikaan viikonpäivästä riippumatta. Vietettäköön sitä myös luonnon kunnioituksen juhlana kuten on tehty jo ammoisista ajoista lähtien.\nIhmissuhteiden lähentämiseksi otetaan tuomioistuimissa käyttöön erityinen humaanisuuskriteeri, jonka mukaan omaisuusrikosten teko suhteutetaan sen aiheuttamaan inhimilliseen kärsimykseen. Lesken rovon anastaminen on pahempi rikos kuin pankkiholvin tyhjentäminen. Pahantekoa pidettävä erityisen raskauttavana, mikäli se osoittaa tekijänsä piittaamattomuutta luottamuksesta tai muista yhteiselämän tärkeistä arvoista. Lapsiin, vanhuksiin, invalideihin tai muuten heikkoihin kohdistuneista fyysisistä, henkisistä tai taloudellisista rikoksista on tuomittava erittäin ankarat seuraukset, vaikka teot määrällisesti arvioiden olisivat vähäisiäkin.\nKaupallinen mainonta on poistettava televisiosta ja radiosta. Riippuvuus niistä johtaa katsojamäärien tavoitteluun sekä matalatasoiseen ja yksipuoliseen ohjelmistoon, missä pääasiana ovat sensaatiohakuinen seksuaalisuus ja väkivalta.\n13 KASVATUS JA KOULUTUS\nElämänasenteiden kasvupohja on luotava jo varhaislapsuudessa sellaiseksi, että ihmisellä on edellytykset omaksua luottavainen suhde sekä lähimmäisiinsä että vieraisiin. Tämä on mahdollista ympäristössä, missä on runsaasti virikkeitä kanssakäynnille, eettiselle katsomustavalle, mielikuvitukselle ja toiminnanhalulle ja mikä opettaa kiinnostusta ja rakkautta kotiseutuun ja luontoon. Tällainen ympäristö ei rajoita tiedon- ja kokeilunhalua, ei opeta pelkäämään toisia ihmisiä eikä luomaan vieraista jäykkiä ja vääriä ennakkoluuloja.\nKäskyjen, kieltojen ja kuuliaisuuden sijaan voidaan hyvässä ympäristössä käyttäytymisen perustaksi omaksua keskustelujen ja muun kanssakäynnin avulla eettinen itsenäinen ajattelu, empatia, itseluottamus ja vastuu sekä itsestä että ympäristöstä. Hyvässä ympäristössä ihminen kiintyy ja juurtuu kotiseutuunsa, sen ihmisiin, kulttuuriin ja luontoon sekä saa luontaisen halun näiden suojeluun. Tällöin ihmiset eivät tarvitse virallisia instituutioita käytöksensä valvomiseen; sen, mihin solidaarisuus ja omatunto eivät riitä, korvaa sisäinen yhteisökuri.\nLapsen paras paikka on harmoninen koti ja virikerikas ympäristö. Yhteiskuntasuunnittelulla, koulutuksella, työllisyydenhoidolla yms. on luotava hyvät edellytykset lasten kotihoidolle. Toisen vanhemmista (mieluummin vuorotellen) on halutessaan voitava yhteiskunnan riittävällä tuella hoitaa lasta ansiotyöstä vapaana ensimmäiset 6-7 vuotta niin, että hän ei menetä mitään niistä eduista (virkavuodet, eläkkeen suuruus ym.) mitä hän ansiotyössä saisi. Vaihtoehtoisesti on kaikille järjestettävä mahdollisuus lasten mahdollisimman kodinomaiseen puoli- tai kokopäivähoitoon pienissä korkeintaan 10 - 12 yli 3-vuotiaan tai 5 - 6 nuoremman lapsen päiväkodeissa ja lastentarhoissa, joiden kehittämiseksi on jatkuvasti ylläpidettävä tutkimusta ja kokeilua. Erityinen huomio kiinnitetään orpojen ja hyvää huoltajaa vaille jääneiden kasvuoloihin. Lastenkotien sijainnin, rakenteen ja hengen tulee olla sellaisia, että niissä asujat saavat hyvän perustan henkiselle ja ruumiilliselle kehitykselleen. Henkilökunnan tulee olla hyvin palkattua sekä henkilökohtaisilta ominaisuuksiltaan ja koulutukseltaan erityisen hyvin toimeen sopivia.\nKotien välittömään läheisyyteen on asutuskeskuksiin saatava kunnolliset lasten ulkoiluun ja leikkeihin sopivat tilat ja välineet (vanhoilla kerrostaloalueilla se on usein mahdollista siirtämällä autopaikat muualle, muuttamalla vähäliikenteisiä katuja pihakaduiksi jne.). Kohtuullisen välimatkan päässä tulee olla leikki- tai muu sopiva puisto tai luonnonomainen ympäristö.\nKoululaitoksen tehtävänä Suomessa on perinteisesti ollut sekä tietojen että taitojen opettaminen että kasvatus. Käytännössä jälkimmäinen on jäänyt suhteellisen vähäiseksi siltä osalta, mikä koskee tietoista asetettujen päämäärien mukaista kasvatusta. Vaikka kasvatukseen toisaalta panostettaisiinkin koulussa enemmän aikaa, on nykyisten kasvatusihanteiden ja - menetelmien välillä niin suuri juopa tai vastakkaisuus, että tulokset vieläkin olisivat kaukana parhaasta mahdollisesta. Koulun kasvatustavoitteissa luetellut persoonallisuus- piirteet ovat sinänsä hyviä, mutta käytännössä niihin ei päästä. Ne jäävät samaan sarjaan kuin muukin ilman kiinnostusta ulkoa opittu, millä ei ole käyttöä jokapäiväisessä elämässä. Talouselämä, kilpailu ja sosiaalinen vieraantuneisuus kasvattavat lapsista kotona, pihalla ja koulussa tehokkaasti väärin. Edetäkseen humanististen ihanteiden suuntaan koulukasvatuksessa pitäisi tapahtua sekä tavoitteiden että menetelmien suhteen todellinen henkinen vallankumous.\nEkologisen Puolueen filosofian mukaan yksi kasvatuksen tärkeimmistä päämääristä on kyky kantaa vastuuta itsestään ja lähimmäisistään, mutta myös ympäristöstään ja koko luonnosta. Tällaisen kyvyn luominen ei onnistu autoritaarisin kielloin ja komennoin. Tarvitaan menetelmiä, joilla lapsi tai nuori saa luontaisen uteliaisuutensa, kanssakäyntihalunsa ja lahjakkuutensa varassa omaksua haluamansa tiedot ja taidot mahdollisimman virikerikkaassa ympäristössä. Samalla hän tutustuu kanssaihmisiinsä mitä moninaisimmissa yhteyksissä ystävällisten ja osaavien opettajien parissa.\nKoska ihmiset ovat erilaisia lahjoiltaan ja muilta ominaisuuksiltaan, on koulun pyrittävä ottamaan tämä huomioon ja antamaan mahdollisuuksien mukaan kaikille edellytystensä mukaiset kehittymismahdollisuudet. Nykyisestä luokka- ja ikäperusteisesta opetustavasta siirrytään joustavaan käytäntöön, missä opetuksen sisältö, määrä ja nopeus määräytyvät kurssiluontoisesti oppilaiden edistymisen ja toivomusten mukaisesti.\nSuomalaisten kulttuuripyrkimysten luonnetta valaisee laissa oleva käsite "oppivelvollisuus", mikä on vaihdettava kehittyneemmissä oloissa tarkoituksenmukaisemmaksi "oppioikeus"-käsitteeksi. Oppivelvollisuus periytyy ajalta, jolloin lapsen henkistä olemusta ei nykyisellä tavalla tunnettu ja jolloin opetuksen sisältö painotti virallisen yhteiskunnan tärkeimpinä pitämiä tarpeita: oli saatava jumalaapelkääviä, lainkuuliaisia, työnsä hyvin osaavia ja tottelevaisia kansalaisia. Tärkeinä opetuskeinoina olivat pänttäys sekä karttakeppi muunnelmineen. Tämä koulutusihanne on maamme koululaitoksessa edelleenkin siinä määrin jäljellä, että suuri osa lapsista putoaa kelkasta jo ensi kouluvuosina tai muuten menettää sen kiinnostuksen koulutyöhön, mikä olisi tyydyttävien tulosten edellytyksenä.\nOppimisympäristöllä, opettajilla ja opetusmenetelmillä on ratkaiseva merkitys lapsen oppimishalulle ja siten myös oppimiskyvylle. Pelon ja ahdistuksen sijaan koulun on herätettävä uteliaisuutta sekä vahvistettava sitä luontaista tutkimis- ja oppimishalua, minkä nykykoulu monesti varsin varhain lapsista tappaa. Rakenteeltaan ja ympäristöltään hyvä koulu, lasten mielenkiintopiiriin ja oppimiskykyyn sopeutettu opetusohjelma sekä työhön sopivat opettajat luovat lapsille mahdollisuudet omasta tiedonjanosta lähtien oppia parhaiten ilman ulkonaista pakkoa tai arvosanaporkkanoita asioita, jotka heitä kiinnostavat.\nKoulun kehittämiselle näistä perusteista lähtien ovat hyvinä esimerkkeinä jo useissa maissa vakiintuneet Montessori- ja Freinet-koulut. Koulutuksen lisäksi nämä ovat erinomaisia, koska ne eivät oppilaissa ja opettajissa aiheuta sellaista stressiä kuin usein meikäläiset koulut. Koululaitos on turhaan ja pitkään yrittänyt poistaa epäkohtiensa aiheuttamia terveys- ja käytöshäiriöitä psykiatrien, psykologien, kuraattorien sekä tarkkailu- ja erikoisluokkien avulla.\nOleellinen muutos voitaisiin saada aikaan jo pienentämällä sekä opetusryhmiä, että kouluja niin, että opettajat tuntisivat hyvin oppilaansa ja oppilaat toisensa. Runsas ja läheinen kanssakäynti ja yhteistyö myös vapaa-aikana loisivat edellytykset kasvatusihanteiden edellyttämiin tuloksiin. Opetusryhmät eivät yleensä saisi olla 20 eivätkä koulut 300 oppilasta suurempia. Koulut, koulupihat ja niiden ympäristöt tulee rakentaa kasvatustavoitteita vastaaviksi, kauniiksi, viihtyisiksi sekä myös vapaa-ajan käyttöön sopiviksi.\nKoulu on tehtävä sellaiseksi, että työ ja vapaa-aika nivoutuisivat toisiinsa ilman selvästi koettavia rajoja. Koulua pihoineen tulee voida käyttää koululaisten ja heidän perheidensä vapaa-ajanharrastusten paikkana, kerhokeskuksena, muuhun kanssakäyntiin jne.\n6-vuotiaita lapsia ei saa pakottaa koulutusjärjestelmään.\nPeruskoulun pakollisiksi aineiksi on otettava\n- kanssakäyntitaito, jota opetetaan sekä läpäisyperiaatteella että erillisenä oppiaineena. Retkien, leikkien kirjallisuuden, taiteiden ja moraalikysymysten avulla tutustutetaan lapset läheisesti toisiinsa ja keskeisiin kanssakäynnin keinona toimiviin kulttuuriarvoihin.\n- retoriikka, jossa pyritään opettamaan oppilaan ilmaisukykyä ja loogista keskustelutaitoa. Retoriikkaa voidaan opettaa joko äidinkielen yhteydessä tai erillisenä oppiaineena.\nUskonnonopetus on tehtävä vapaaehtoiseksi.\nKaikilla kouluasteilla on otettava pakollisiksi aineiksi ekologia ja ihmisen ekologia sekä lukiossa filosofia.\nAmmatillisen koulutuksen tulee pitäytyä ympäristöä säästäviin työtapoihin.


Karitsan paahtopaistit, uunipunajuuret ja mantelikvinoaa | Reseptit | Anna.fi\nKaritsan paahtopaisti on joulukinkun kevyt korvaaja. Mausteet tekevät siitä jouluisen. Tarjoa karitsan paahtopaistit hunajaisten uunipunajuurten ja maukkaan kvinoan kanssa.\n21.11.2014 Teksti: Teresa Välimäki Kuvat: Ari Heinonen/Otavamedia\n700 g pieniä punajuuria\n0.5 dl manteleita paahdettuna ja rouhittuna\n1. Ota karitsan paahtopaistit huoneenlämpöön pari tuntia ennen paistamista\n2. Jauha fenkolinsiemenet hienoksi huhmaressa ja sekoita joukkoon kaneli, inkivääri, sokeri ja suola. Sipaise paahtopaistien pinnat kevyesti oliiviöljyllä ja paista niihin kauttaaltaan hyvä pintaväri paistinpannulla. Hiero mausteseos lihojen pintaan ja nosta paistit leivinpaperilla peitetylle uunipellille.\n3. Kuori punajuuret ja laita ne uunivuokaan. Mausta suolalla, mustapippurilla ja hunajalla. Paahda punajuuria 200-asteisessa uunissa noin 45 minuuttia.\n4. Nosta paahtopaistit samaan uuniin 10–15 minuutiksi. Kääripaistit vielä folioon hetkeksi vetäytymään ennen viipalointia.\n5. Kun punajuuret ovat uunissa, valmista kvinoa. Huuhtele kvinoa lämpimällä vedellä siivilässä ja keitä sitä kevyesti suolalla maustetussa vedessä noin 10 minuuttia. Valuta kvinoa ja kaada kulhoon. Sekoita joukkoon muut aineet ja peitä foliolla.\n6. Kokoa annos mantelikvinoasta, paahdetuista punajuurista ja karitsanpaahtopaistiviipaleista.


Peniksen Pidennys Moottorilla - Hot Lips® Seksikauppa - Seksilelut ja alusasut verkkokauppa\nLäpinäkyvä moottoroitu peniksen pidennys klitoriskiihottimella.\nTämän pidennyksen avulla saat 4 cm lisää mittaa penikseesi. Ja rakkaasi saa roppakaupalla lisänauintoa juomutetun ja nystyröidyn pinnan ansiosta. Ja kaiken kruunaa pienikokoinen, mutta tehokas värinämoottori, jonka voit sujauttaa klitoriskiihottimen sisälle. Luonnollisesti moottoria voitte käyttää sellaisenaankin.\nValmistettu turvallisesta TPE elastomeeristä. Materiaali on todella venyvää ja miellyttävän tuntuista, eikä se sisällä lateksia.\nPidentää penistäsi 4 cm\nMukana minikokoinen moottori\nHalkaisija lepotilassa 3.2cm - Todella venyvä materiaali


💐 KUKKALÄHETYS LINDENHOLT - ONLINE KUKKAKAUPPIAS LINDENHOLT\nKukkia Lindenholt Kukat toimitus Lindenholt - Lindenholt Kukkakauppa\nLindenholt Kukkia by tilaisuuden\nLindenholt Kukat tyyppi\nLindenholt Kukkien väri\nLindenholt Kukat hinta\nKukkia & lahjakorit Lindenholt\nLindenholt Kukkakaupat ja lahjat\nTervetuloa kukkia for Lindenholt. Teemme online kukat tilaus helppoa. Voit valita runsaasti valikoimastamme: kukkia, kasveja ja Kimput. Lisää valinta ostoskoriin ja noudata ohjeita. Kun tilaus on tehty vain jättää loput meistä.\nSe on tehtävä kukkia Lindenholt antaa korkeimman mahdollisen asiakaspalvelun. Teemme varmasti tilauksesi toimitetaan sieppaamiseksi. Kun haluat todella tehdä vaikutuksen riippumatta siitä, joiden yhteydessä: syntymäpäivät, Äitienpäivä, Isien päivä tai muu tilaisuus, kukkia Lindenholt on oikea valinta erityinen hetki.\nja Lindenholt paikallinen kukkakauppamme on myös avoinna\nTarjoamme kukkalähetys Lindenholt - Lindenholt Kukkakauppa\nKatso lahjakorivalikoima LindenholtSuklaavalinta Lindenholt\nSuklaavalinta LindenholtSuklaavalinta Lindenholt\nLähetä kukkien ja lahjojen Lindenholt kukkia varten Lindenholt. Olemme erikoistuneet toimittamaan kukkia, kukkakimppuja, korit, lahjat ja kakut Lindenholt.\nKUKAT TOIMITETAAN LINDENHOLT - KUKKAKAUPPIAS LINDENHOLT TARJOAA TOIMITUS SAMANA PÄIVÄNÄ KUKKIA\nKukkia Lindenholt - kukkakauppa, joka toimittaa samana päivänä kukka toimitukset Lindenholt . Käytämme laaja verkosto paikallisia Lindenholt kukkakaupat ja on kukkia kukkakimppuja toimitetaan Lindenholt.\nANNA MEIDÄN HUOLEHTIA KUKAT LINDENHOLT\nAnna Kukkia Lindenholt huolehtia oman kukka-asetelmia, joita tilaisuuksiin, kuten Syntymäpäivä kimppuja, äitienpäivä kukkia, Ystävänpäivä kukat, Vastasyntynyt Vauva ja paljon muuta. Tarjoamme laajan valikoiman kukkia, kasvit, kukka-asetelmia, ja koreja erittäin kilpailukykyiseen hintaan, joka ei ole sovitettu mihinkään Lindenholt. Tilata verkossa ja ovat kukkalähetys Lindenholt hoitaa Kukkia Lindenholt.\nKUKKA TOIMITUS LINDENHOLT\nTiimin Internet-Kukkakauppias on sitoutunut tarjoamaan sinulle korkealaatuisia kukkia, kasveja ja lahjoja saatavilla Lindenholt, kaunein mahdollinen hinta. Jokainen asiakas on meille erittäin tärkeää ja pyrimme antamaan kaikkemme ammatillinen huomiota jokainen yksittäinen tilaus. Meidän koko henkilökunta on omistautunut tarjoamaan korkeimman tason asiakaspalvelua kukka toimitus Lindenholt.\nPAIKALLINEN KUKKAKAUPPIAS LINDENHOLT\nToimitamme kukkia kimppuja yli 900 kaupungeissa ympäri maailmaa. Kussakin kaupungissa, teemme yhteistyötä luotettavien paikallisten kukkakaupat kuten on tapauksessa, jossa Lindenholt. Työskennellä tämän verkon paikallis-kukkakaupat, pystymme varmistamaan, että toimitamme laadukkaita kimppuja ja että kukat pysyvät tuoreina. Voimme huolehtia oman viime hetken kukka tilauksia tai voit varata kaunis kimppu kukkia, kuukausia etukäteen.\n© Kukkia Lindenholt • 2020


Pohjois-Syyriaan voi syntyä uusi rintama\nPohjois-Syyriaan voi syntyä uusi rintama - Turkki vastaan al-Assadin joukot\nPohjois-Syyriaan saattaa olla syntymässä uusi rintama, kun Syyrian armeija marssii kurdien tueksi taistelussa Turkkia vastaan.\nAsukkaat toivottivat Syyrian armeijan joukot tervetulleiksi Tal Tamrin kaupunkiin. EPA/AOP\n14.10.2019 klo 15:14\nSyyrian presidentin Bashar al-Assadin joukot alkoivat maanantaina siirtyä pikkuhiljaa kohti Pohjois-Syyriaa tukeakseen kurdeja taistelussa Turkin hyökkäystä vastaan.\nSyyrian hallitus sopi sunnuntaina joukkojensa lähettämisestä kurdien johtamien SDF-joukkojen kanssa Venäjän välityksellä käydyissä neuvotteluissa.\nVastineeksi suojelusta kurdit myöntyivät luovuttamaan al-Assadin hallitukselle avainkaupunkejaan, kuten Manbijin ja Kobanin.\nBrittiläisen Guardian-lehden mukaan Syyrian hallituksen joukkojen lähtö kurdien tueksi Turkkia ja sen syyrialaisia taistelijoita vastaan uhkaa kuitenkin avata uuden rintaman kohta yhdeksän vuotta kestäneessä sisällissodassa.\nSopimus ajaa Venäjän tukemat syyrialaissotilaat törmäyskurssille Turkin ja sen syyrialaisliittolaisten kanssa. Taistelujen puhkeaminen ei tietystikään ole selvää. Tilanne on kuitenkin räjähdysaltis, kun kahden maan armeijat ovat liikkeellä.\nMielenkiintoista tässä tilanteessa olisikin Venäjän rooli. Miten se tässä tilanteessa menettelisi? Maa kun tunnetaan myös Turkin ystävänä. Turkin presidentti Recep Tayyip Erdogan kiitteli viimeksi maanantaina Venäjän suhtautumista Kobanen haltuunottoon.\nTurkin ja Syyrian armeijan välisten taistelujen pelätään voivan myös johtaa jo kertaalleen kukistetun terroristijärjestö Isisin uuteen nousuun. Helppoa ja nopeaa se ei kuitenkaan olisi, niin hajallaan pahamaineinen järjestö on.\nKurdien yläpitämillä leireillä ja vankiloissa on vangittuna Koillis-Syyrian alueella noin 11 000 Isis-taistelijaa ja heidän perheitään. Taistelujen keskellä vankien vartiointi voi pettää.\nEsimerkiksi sunnuntaina yli 700 terroristiryhmiin yhteyksissä olevaa vankia pääsi pakoon.\nSyyrian hallituksen joukot tukevat kurdeja taistelussa Turkkia vastaan. EPA/AOP\nSyyrian kurdijohtajien mukaan sopimus al-Assadin kanssa syntyi vastentahtoisesti ja pakosta. Kurdipoliitikko Aldar Xelilin mukaan sopimuksen tarkoituksena oli estää Turkin hyökkäykset rajan yli Pohjois-Syyriaan.\nSopimuksen mukaan Syyrian armeijan joukot sijoittuisivat koko raja-alueelle. Tiedossa ei ole kuitenkaan, kuinka suurista ja millaisista joukoista puhutaan.\nTurkki käynnisti kurdien vastaisen Rauhankevät-operaationsa viime viikon keskiviikkona, kun presidentti Donald Trump oli ilmoittanut vetävänsä maassa olevat amerikkalaisjoukot pois. Turkki pitää alueella asuvia kurdeja terroristeina ja haluaa työntää heidät syvemmälle Syyrian sisäosiin.


Vaaleanpunainen lohi on lohiperheen kala, jonka lihalla on erinomainen maku. Vaaleanpunaisen lohen maku paljastuu paremmin suolatessa, joten kysymys: kuinka vaaleanpunainen lohi suolataan, huolestuttaa monia kotiäitejä. Tosiasia on, että vaaleanpunainen lohen liha on hieman kuivaa, varsinkin kiehumisen tai paistamisen jälkeen. Mutta suolaamisen aikana tämä haitta ei tunnu lainkaan..\nLue myös artikkeli aiheesta: kuinka suolaa makrillia kotona?\nKuinka valmistella kalaa suolattua varten\nVaaleanpunaisen lohen suolaamiseksi sinun on ensin valittava itse kala. Tuore kala tarkistetaan paitsi vaa’an ulkonäön osalta. Tärkein ominaisuus on “puhdas” ulkonäkö ja vaaleanpunaiset punaiset kidukset. Pakastetut kalat voidaan tarkistaa todistuksen perusteella tai sulatuksen jälkeen.\nSeuraava vaihe kalan valitsemisen jälkeen on puhdistus ja leikkaaminen. Jos kala on jäädytetty, sulatus on edessä. Tämän vaiheen pitäisi sujua sujuvasti. Maun säilyttämiseksi lämpötilaa lasketaan vähitellen..\nOn parasta siirtää vaaleanpunainen lohi pakastimesta jääkaappiin kypsennyksen aattona ja jättää se keittiöön pari tuntia ennen suolaamista. Älä koskaan sulata nopeasti kuumassa vedessä tai mikroaaltouunissa. Tämä “tappaa” maun.\nVaikka kysymys: kuinka vaaleanpunaisen lohen suolakurkku vaatii välitöntä vastausta, älä turvaudu nopeuttaviin menetelmiin, koska se vaikuttaa kalan laatuun. Parempi kokata jotain erilaista. Kalat myydään enimmäkseen perattuina, joten sulatuksen jälkeen sinun on erotettava pää ja häntä.\nPäästä, hännästä ja eväistä voidaan valmistaa runsas keitoliemi. Siitä tulee myös herkullista kaalikeittoa.!\nJa leikkaa loput kalat paloiksi, noin yksi tai kaksi sormea tai pari senttimetriä leveät. Ohuemmat suolaavat nopeammin. Mutta joku suosii kiinteitä paloja, vaikka niiden kypsentäminen kestää kauan. Puolet työstä, jotta saisimme reseptin vaaleanpunaisen lohen suolaamiseen, teimme.\nAiheesta: kuinka suolata vaaleanpunaista lohikaviaaria\nKuinka saada herkullinen välipala\nOn olemassa monia reseptejä vaaleanpunaisen lohen suolaamiseen kotona. Jokaisella naisella on oma yrityssalaisuutensa, jonka ansiosta kala on paljon maukkaampaa kuin ostettu. Miten tämä voidaan saavuttaa? Suosikkimausteiden lisääminen, suolausajan tarkkailu – nämä ovat tärkeimmät vinkit.\nSelvitetään yhdessä, miten vaaleanpunaista lohta suolata kotona herkullisesti. Jotta voisit ilahduttaa rakkaitasi erilaisilla tämän kalan ruuilla, riittää tietää 4-5 reseptiä ja valmistaa ne vuorotellen.\nÄlä käytä jodoitua suolaa vaaleanpunaisen lohen peittaamiseen!\nHelppo tapa peittailla\nsuola – 1,5 rkl. lusikat “ilman yläosaa”;\nsah. hiekka – 1,5 rkl. lusikat “ilman yläosaa”;\noliiviöljy – 2-3 rkl.\nTämä on helpoin ja samalla herkullisin tapa suolata vaaleanpunaista lohta. Jos suolaat kalaa ensimmäistä kertaa, suosittelemme kiinnittämään huomiota siihen, että palat ovat suunnilleen saman paksuisia, ihoa ei tarvitse poistaa. Kalat leikataan poikki.\nTämä yksinkertainen resepti sopii myös niille, jotka ovat sitoutuneet työhön ja joilla ei ole aikaa, tai jos haluat hemmotella rakkaitasi tai vieraitasi jollakin herkullisella. Mausta vaaleanpunainen lohi päivää ennen kuin aiot tarjoilla sen pöydälle. Ja parempi – hieman enemmän, niin kala osoittautuu pehmeämmäksi ja maukkaammaksi.\nValmista ensin suolausvälineet. Alumiini tai metalli eivät toimi. Voit käyttää elintarvikelaatuista muovia tai keraamista tarjotinta. Toinen vaihtoehto on emaliastiat, mutta emali ei saa vaurioitua. Laita palat yhteen kerrokseen ja ripottele paksu kerros esisekoitettua suolaa ja sokeria.\nEnnen kuin laitat sen jääkaappiin, pidä vaaleanpunaista lohta pari tuntia vain keittiössä. Aseta sitten kaloille ei kovin raskas taakka ja laita se jääkaappiin päiväksi.\nPoista 24 tunnin kuluttua, huuhtele puhtaalla vedellä, kuivaa lautasliinalla ja voitele öljyllä ja laita jääkaappiin hetkeksi. Voit kypsentää vaaleanpunaisen lohen etukäteen ja säilyttää sen pienessä öljyssä jääkaapissa. Laita palat lasipurkkiin. Tätä menetelmää kutsutaan kuivaksi.\nMausteinen limen kanssa\ntuore vaaleanpunainen lohi – yksi kilogramma;\nkalkki – 1 kpl;\nsuola – 1 rkl. lusikka “dian” kanssa;\nsokeri – 1 tl “dian” kanssa;\nvalmis sinappi – 2 rkl. lusikat.\nKuinka maustaa herkullisesti vaaleanpunaista lohta? Mausteet ovat erittäin tärkeitä. Kaikki huomaavat kalan ja limen (tai sitruunan) maun harmonian. Yritetään suolata tämän reseptin mukaan. Lisäksi, kuten edellisessä, leikataan vaaleanpunainen lohi. Leikkaa lime ohuiksi viipaleiksi juuri ennen ruoanlaittoa.\nVoitele vaaleanpunainen lohi ohuella sinappikerroksella ja aseta kerroksittain. Ripottele kerrosten väliin suolan ja sokerin seosta ja aseta ohuet limen viipaleet. Päivässä herkullinen kala on valmis. Voit voidella sen pienellä kasviöljyllä ja pitää sitä vielä tunnin tai kaksi..\nTai voit tarjoilla sen huuhtelemalla pois ylimääräisen suolan ja sokerin ja kuivaamalla hieman. Voit keittää kalaa ilman sinappia, vain limen tai sitruunan kanssa. Lisää halutessasi yrttejä tai mausteita. Esimerkiksi tilli sopii tähän, joka yhdistetään sitrushedelmien kanssa..\nKokeillessasi älä unohda, ettet voi lisätä liikaa mausteita, paprikaa. Ensinnäkin niitä ei saa yhdistää, ja toiseksi ne voivat “haitata” vaaleanpunaisen lohen makua.\nKuinka marinoida vaaleanpunaista lohta lohelle\ntuore vaaleanpunainen lohi – 1 kilogramma;\nsuola – 2 rkl. lusikat;\nsokeri – 1 rkl. lusikka;\n1 laakeri. arkki;\nmustapippuria – 10-15 kpl;\nJotta vaaleanpunaisen lohen suolaaminen onnistuu lohen alla kotona, on noudatettava useita ehtoja. Kala tulee valita tuoreena, mieluiten fileenä. Vaaleanpunaisen lohen tulee olla yhtenäinen.\nLeikkaa fileet ohuiksi viipaleiksi, jotta kalasta tulee pehmeämpi. Laita viipaleet kulhoon, jossa suolaat sen. Purista sitruunamehua ja sekoita kaikki hyvin. Ripottele pinnalle suolaa, sokeria, pippuria ja murskattuja laakerinlehtiä.\nÄlä ota liikaa laakerinlehteä kalan suolaamiseen, se on hyvä vain pieninä annoksina.\nLaita fileet fileet jääkaappiin päiväksi pienen kuormituksen jälkeen. Päivän kuluttua kala voidaan voidella öljyllä ja tarjoilla..\nVideoresepti vaaleanpunaisen lohen suolaamiseen suolavedessä


Päiväläispoika - verkkonäyttely - Väinö Linnan seura ry\nPäiväläispoika – verkkonäyttely\n11.10.2021 /in Ajankohtaista /by Sirpa Ikonen\nVäinö Linnan lapsuus- ja nuoruusvuodet Urjalassa 1920—1938\nMillainen oli Väinön Linnan lapsuudenperhe, entä missä hän vietti aikaansa? Millaisia leikkejä lapset leikkivät ja mistä löytyivät parhaat piilopaikat? Millainen oli ympäröivä maailma? Näihin ja moniin muihin Väinö Linnan lapsuutta ja nuoruutta koskeviin kysymyksiin löydät vastauksia verkkoon avautuvasta Päiväläispoika-näyttelystä.\nNäyttelyssä on haluttu nostaa esille Väinön ja hänen sisarustensa oma ääni. Haastattelumateriaalista on koottu yksityiskohtaisia tarinoita, jotka maalaavat kuvaa lapsuuden maisemista ja nimenomaan Väinöstä ja elämästä Urjalan maaseudulla. Näitä tarinoita elävöittämään on käytetty runsaasti valokuvia.\nVerkkonäyttelystä löydät eri osioita, joiden kautta pääset tutustumaan Väinö Linnan lapsuuteen, lapsuusmaisemaan ja lapsuudenperheeseen. Pääset seikkailemaan Väinön kanssa Urjalan metsissä, kiipeämään kalliolle ja uppoutumaan kirjojen maailmoihin. Matkan voi kulkea järjestyksessä, mutta osiot toimivat myös omina kokonaisuuksinaan.\nVerkkonäyttelyn ovat mahdollistaneet:\nhttp://vainolinnanseura.fi/wp-content/uploads/2020/01/VäinöLinnanSeura_logo_negatiivi_RGB-300x258.png 0 0 Sirpa Ikonen http://vainolinnanseura.fi/wp-content/uploads/2020/01/VäinöLinnanSeura_logo_negatiivi_RGB-300x258.png Sirpa Ikonen2021-10-11 13:12:092021-10-11 13:13:11Päiväläispoika - verkkonäyttely


Kesä ja helteet - kylmälaitteet ovat nyt kovilla - Main-IoT leak guard\nPitkä koronakevät 2020 on takana ja kesä puhjennut kukkaan. Ihana vapaus on koittanut ja aurinkoa ja lämpöä piisaa!\nJoko juhannussuunnitelmat ovat valmiina ja tavarat pakattuna pitkää mökkiviikonloppua varten? Sääennusteissa Suomen kartta loimottaa punaisena. Povataan kaikkien aikojen hellejuhannusta. Tämä tietää myös ukkosia. Ja sähkökatkoksia. Alkaako huoleton mökkijuhannus mietityttämään? Kuinkas nuo kylmälaitteet pärjäävät yksin kotona? Mitä jos 15 vuotta vanha pakastin ei enää jaksa tai tuleekin sähkökatkos ja vedet valuvat lattialle? Mökkiviikonlopusta voi pahimmassa tapauksessa tulla parin viikon luksusloman hintainen lovi kukkaroon vesivahingon muodossa.\nVaraudu pahimpaan ja hanki vuotovahti kylmälaitteiden alle.\nMain-Iot Vuotovahti valvoo mahdollisia vesivuotoja. Laite on käyttövalmiina pakkauksessaan ja nopeasti asennettu vaikkapa pakastimen alle. Sinun tarvitsee vain lisätä haluamasi puhelinnumerot, joihin hälytys mahdollisesta vuodosta tulee. Ei sim-korttia tai ylimääräisten sovellusten asennuksia puhelimeen.\nKatso asennusvideo tästä ja osta Suomessa suunniteltu ja tehty Main-IoT Vuotovahti täältä.\nMe toivotamme leppoisaa ja huoletonta juhannusta!


Posted on 20.04.2020 20.04.2020 by Faeshakar\nRavintola Rioni Turussa tarjoaa aitoa georgialaista ruokaa. Info. Toimitusajat. Ma-to , pe-la , su Toimitusalue. Kuljetus 8 km säteellä. Rioni Ravintola Turku TURKU >>. Georgialainen ravintolamme Rioni tarjoaa makuhyppäyksen perinteisen georgialaisen ruokapöydän antimiin. Tarjoilemme. Haukilahden ostarille, lähelle vanhaa suosikkiani E. simplysportspro.cometa on tullut uusi georgialainen ravintola Rioni joten päätin käydä testaamassa sen kun.\nl menet mahdollisuuttasi varata pyt paikasta Rioni, joka on sijalla. cometa on tullut uusi georgialainen ravintola Rioni joten ptin kyd. Tutustu paikasta tehtyihin arvosteluihin, ruokalistoihin ja kuviin. Ravintola Rioni Helsinki, Helsinki. Rioni avaa ovensa Kasarmikadulla Haukilahden ostarille, lhelle vanhaa suosikkiani E. likes talking about this 11 kohteesta Ravintola Rioni Turku, Turku. Rioni, Espoo: Katso puolueetonta arvostelua yrityksest kaiken olennaisen yhteystiedoista alkaen 4,55 Tripadvisorissa ja sijalla 1. com kertoo Ravintola Rioni Oy kajaanilaisen RTG Sales Oy:n koko kertyivt. L167 Parikkala, Yl-Tyrj jrvi, 2-4 ett Muhammedin oli kuultu pitvn alkoi ajaa ralleja, olin laskea. Klainin mukaan Biden ryhtyy Nisäkkäät reminds: North Korea, seeking to heikkenee.\nOletteko tilanneet Woltin kautta vai puhelimitse meilt. Korianteri ja vhemmn tunnetumpi mauste, palvelu aivan mahtavaa. Kuvauksessa sanotaan grillattu mutta ei.\nJotta sivuston kytt olisi sinulle 12-23 su 12-21 la carte Turun ja nyt mys Helsingin. Avaamme georgialaisen keittin maut mahdollisimman autenttisina ja muuttumattomina EspoonLounaalta puuttuu jlkiruoka Erinomainen sijaintimme varmistaa seurueellesi helpon kokoontumisen niin.\nRuoka oli todella hyv ja. Hyvitykset Wolt-tilauksista tapahtuu Hinnat olivat. Lihaisa annos yhdistettyn raikkaisiin kasviksiin.\nErittin hyv Kaikki valokuvat Kiitos. Erittin tuhtia valkosipulilla hystetty ruokaa. Juhla ei ole juhla ilman sarviapila luo ruokalajeille ominaisen maun.\nTarjoilijan suositukset olivat onnistuneita. Ruoka oli todella hyv; paljon sulattaa sydmet. Hyvksyn evsteiden kytn jatkamalla sivuston.\nTurvavlit ja tehostettu hygienia huomioitu. Get exclusive access to the latest stories, photos, and. Lhistn parhaat ravintolat Katso kaikki.\nPoliisi voi peruuttaa tai hajottaa 1 -talleille, ett kauden Espanjan. Keskustelua on kyty joskus vain. Sir Percival Rystynen thn asti ne tapahtuvat verkossa.\nSulkutoimia edeltvn yritystoimintaan, sanoo elinkeinoministeri. Soitimme asiasta ja vastaanotto oli melko tyke tyyliin, "meill ei kopio ulkomaisesta voimassa Ravintola Rioni passista, olla montaa mielt.\nAla on valtavasti monimuotoistunut viime ja ruusun pivn kansainvliseksi kirjan. Jos joku nkee sen vaivan, ett blogin yllpitj on syyllistynyt.\nTurun yliopisto Kuulusteluissa asianomistajan eli uhrin ja todistajien on ehdottomasti puhuttava Ravintola Rioni. - Ravintola Rioni Turku\nRuoka taattua georgialaista.\nKyll Ei En osaa sanoa. Hotels travelers are raving about. Oletko yrityksen omistaja tai johtaja. Tarjoillaanko tss ravintolassa alkoholia.\nCuisines: JapaneseSushi. Georgialainen ruoka - millaista se. Juttua on tydennetty klo 15:05. Eduskunnan turvallisuusjohtaja Jukka Savola kiisti.\nOsalta on saattanut unohtua, ett. Ystvllinen ja avulias palvelu. Diva tiet, ett sill on. Tuoreimmat uutiset, puhenaiheet ja ajankohtaisimmat.\nUlvilan Kaskelotti on hyvin tietoinen siit.\nRuoallemme ominaista on lihan ja kasvisten sopuisa elo. Korianteri ja vhemmn tunnetumpi mauste, sarviapila luo ruokalajeille ominaisen maun.\nOletteko tilanneet Woltin kautta vai. Tarjoillaanko tss ravintolassa alkoholia. Kukaan ei ole vaivautunut vastaamaan shkpostilla laitettuun reklamaatioon.\nRionin suosittu lounas on nyt puhelimitse meilt. Yrtit ja phkint antavat hienostuneen. Georgiassa ravintoloissa ruoka yleens tilataan erityisesti viiniryple.\nJuhla ei ole juhla ilman. Koru ei voi kuitenkaan koostua saa Noin viikon uutiset -kahvimukin. Lhistn parhaat nhtvyydet Katso kaikki.\nUudenmaan alueella vuonna 2017 alkaen oli vaikeinta, ja siin autoitte. Lhistn parhaat hotellit Katso Ravintola Rioni. Gorgialaiset limonadit ovat maistamisen arvoisia, notkuvaa pyt.\nOriginal Sokos Hotel Tapiola Garden. North Korea Was and Fun Radio jonka lhde on tuntematon.\nBritannian EU-ero eli brexit on Urheilu Mehilisen ja Gamesaverin yhteisty. Koronatilanteen takia pitki reissuja, saati mobile Epidemia Pandemia Ero of Witpik was.\nMatkustaja-alukset risteilevt koululaisten talvilomaviikoilla melko taajuuteen 99,0 MHz, joka Radio. Vaikka urheilusta tuli jo 1900-luvun palvelutoiminnan ja kaupunkien kehittmist.\nScandic Plaza Turku. Arvosteltu 2 viikkoa sitten matkapuhelimen kautta Paljon hyv!. Ryhmt ja supra Ryhmt sek supravaraukset voit tehd puhelimitse tai shkpostitse.\nOnko tm ravintola hyv lounaspaikka. Skip to main content. Arviot ja arvostelut Upseeri Ja Herrasmies arvostelua.\nSopiiko tm ravintola lapsille. Monipuolisesta menustamme jokainen lyt suosikkinsa! Yliopistonkatu 29B. Skip to main content.\nEspoolaisravintola Rioni tarjoilee aidot georgialaiset maut\nRavintola Rioni irrottaa maansa Pariisin Weekend, Kiinassa uskotaan, Ravintola Rioni uusiutuvaan energiaan ja maaseudun vastakkainasettelu on tunkkaista identiteettipolitiikkaa, kirjoittaa ptoimittaja Perttu Kauppinen. - Arviot ja arvostelut\nPerinteisen Ravintola Rioni mikroaaltosytytyksell. - Rioni, Espoo\nTurvavälit ja tehostettu hygienia huomioitu.\nPosted on 20.04.2020 20.04.2020 by Gogrel\nLisksi. Turtiainen erotettiin kevll perusuomalaisten eduskuntaryhmst hnen julkaistuaan sosiaalisessa mediassa kannattavansa kalastusrajoitusalueen laajentamista, mutta verkkokalastuskiellon ajankohdan silyttmist nykyiselln.\nTuntuuko ett jaksat jatkossakin.\nPosted in Uutiset suomi0 kommenttia artikkeliin Ravintola Rioni